theguardian.com / M.A. , Euractiv\nKineski predsednik Si Đinping predstavio je “najambiciozniji razvojni projekat” u istoriji i uporedio svoju zemlju sa miroljubivim istraživačem, odlučnim da transformiše svet "galijama punim blaga, a ne ratnim brodovima, puškama i sabljama".\nNa početku samita najviših zvaničnika o kineskoj incijativi “Jedan pojas - jedan put”, Si je opisao svoj infrastrukturni projekat, vredan skoro bilion dolara, kao savremenu verziju drevnog Puta svile i novu “zlatnu eru” globalizacije.\nVučić u Kini: Zavisimo jedni od drugih, ne možemo da razlikujemo ljude\n- Slava drevnog Puta svile pokazuje da geografska razuđenost nije nesavladiva prepreka - rekao je Si šefovima 29 država, koji su se sastali u Pekingu da bi prisustvovali ovom događaju.\nŠta je projekat "Jedan pojas-jedan put"\nNajnoviji rezultat je polazak voza iz kineskog grada Jivua u London ovog meseca, 15. grad u Evropi, i najzaapadniji u Evroaziji, koji je na ovaj način povezan sa Kinom, prenosi francuski javni radio RFI.\nŽeleznici se u ovom projektu pridaje veliki značaj, uprkos tehničkim teškoćama u transportu usled razlika u prugama u zemljama kroz koje prolazi, jer je četiri puta brži od brodskog transporta i 80 odsto jeftiniji od aviona.\nKineski predsednik Si Đinping je na otvaranju samita najavio novih 113 milijardi evra za različite projekte na Novom putu svile, a samo Razvojna banka Kine je već predvidela da odobri 800 milijardi evra invesitcija za 900 projekata.\nIndija bojkotuje, tvrde da je u pitanju "kolonizacija"\nIndija je ranije najavila da će bojkotovati kineski projekat vredan 900 milijardi dolara zato što vlada u Nju Delhiju, kako navodi “Tajms of Indija”, veruje da je plan “nešto više od pokušaja kolonizacije (koja će za sobom ostaviti) dugove i uništena društva, ali je Si u nedelju govorio o “projektu veka” kao smelom i sveobuhvatnom pokušaju da se pokrene nova era globalizacije.\n- Inicijativa “Jedan pojas - jedan put” ima svoje korene u starom Putu svile, ali je otvorena i za sve druge zemlje - rekao je kineski lider i obežao da će u plan investirati 125 milijardi dolara.\nSamitu prisustvuje i ruski predsednik Vladimir Putin\nPremijer Etiopije Hajlemarijam Desalenj pohvalio je jedinstven, istorijski, izvanredan i značajan projekat.\n- Mnogi od nas u zemljama u razvoju - naročito u Africi - i dalje vidimo Kinu kao uspešan ekonomski model i saveznika na koga možemo da se oslonimo u borbi protiv siromaštva i težnji ka prosperitetu - rekao je on i opisao inicijativu kao najveću ekonomsku saradnju 21. veka.\nBritanski ministar finansija Filip Hamond je rekao:\n- Čestitam predsedniku Siju... zato što je pokrenuo ovako hrabar i vizionarski projekat. Inicijativa je zaista revolucionarna s obzirom na ambicije koje obuhvataju više od 65 zemalja na četiri kontinenta, uz perspektivu povećanja životnog standarda 70 odsto globalnog stanovništva.\nŠefica MMF Kristin Lagard sa kineskim predsednikom Si Đinpingom\nMožda najupečatljivije bilo je obraćanje Navaza Šarifa, premijera glavnog kineskog saveznika Pakistana, koji je rekao da je došao da izrazi “najdublje priznanje” Sijevoj inicijativi usmerenoj ka budućnosti.\n- Nalazimo se na pragu geo-ekonomske revolucije. Zapravo, ovo je osvit istinski nove ere sinergijske interkontinentalne saradnje - rekao je Šarif.\nKakve su kineske namere\nUprkos pohvalnim rečima, neki strahuju da Peking koristi ovaj projekat da bi namamio manje moćne države u svoju ekonomsku orbitu i time povećao svoju geopolitičku moć. Zapadne diplomate u privatnim razgovorima dovode u pitanje iskrene kineske namere i pitaju se u kojoj meri će ne-kineske kompanije smeti da učestvuju u projektima inicijative.\nU saopštenju objavljenom u subotu, Indija, najglasniji kritičar plana, upozorila je Kinu da ne sprovodi projekte koji bi prouzrokovali “neodrživi dužnički teret društvima”, bili štetni po okolinu ili kršili suverenitet drugih zemalja. Takve inicijative “moraju biti zasnovane na univerzalno priznatim međunarodnim normama, dobrom upravljanju, vladavini prava, otvorenosti, transparentnosti i jednakosti”, navodi se u saopštenju.\nSamitu prisustvuje i srpska delegacija predvođena premijerom Aleksandrom Vučićem\nPeking je, posredstvom zvanične državne agencije “Sinhua” uzvratio kritičarima, nazivajući ih “negativcima” i “uzbunjivačima”, koji kao jastrebovi kruže iznad Sijevog plana.\n- Kina nema nameru da kontroliše ili ugrozi bilo koju drugu zemlju. Kini nisu potrebne marionetske države”, navodi se u komentaru agencije “Sinhua”.\nEvropljani neće da potipšu zajedničko saopštenje\nDeo evropskih zemalja koje učestvuju na samitu Novi putevi svile u Kini odbijaju da stanu uz saopštenje o trgovini koje priprema Kina jer nije dovoljno pažnje posvećeno poštovanju standarda na kojima insistira Evropa, saznao je AFP iz diplomatskih izvora. Planirano je da se nakon dvodnevnog samita 15. maja uveče objavi nekoliko saopštenja, od kojih je jedno posvećeno trgovini, a na njemu je radilo više zemalja EU uključujući Nemačku, Estoniju, Francusku, Grčku, Portugaliju i Veliku Britaniju. Te zemlje su grupno odlučile da ne potpišu ovaj dokument jer ocenjuju da u njemu "nije dovoljno naglašena briga Evropljana za transparentnost tržišta javnih nabavki i socijalnih i ekoloških standarda", rekao je za AFP jedan diplomatski izvor u Pekingu.\nTekst je pregovaračima predstavljen prošle sedmice, u poslednji čas, a kineska strana je objasnila da nema mogućnosti za dalju promenu sapštenja, navodi on.\nJedan od najboljih sajtova u zemlji - maxi.rs\nMiladin Evropska Unija je najveći trgovinski partner Kine. Naravno da je njihovo mišljenje bitno. Kina ovde pokušava da preuzme ulogu globalnog ekonomskog lidera. Oni na ovaj način poručuju G7 ekonomijama "da i mi konja za trku imamo". Tajming je više nego simboličan budući da se G7 miting održava sledeće nedelje na Siciliji.\nMladen Naravno da ce se EU koprcati I raditi sve samo da sabotira ovaj projekat. Smatraju sebe centrom svijeta jos od kolonijalnih vremena, a svaki projekat poput ovog narusava takvu njihovu sliku o sebi. Međutim sto se prije pomire sa cinjenicom da nisu Bogom dani da drze predavanja cijelom svijetu I budu svakom loncu poklopac biće im lakse.\nmi bre ne možemo da profitiramo ni od sebe samih a kamo li od bilo koga drugog\nDule Mogu misliti kolko Kineze zabole lakat za to što misli Evropa. Pa Evropa je za Kinu jedno parcence zemlje tamo daleko,Evropa Kini nije uopšte potrebna za bilo šta što želi da uradi,ni njihovo da ni njihovo ne.\nMarkoo Kinezi su carevi\nСАМ А на слици скроз лево мора бити Ћирко наш премседник. Шојић: Ауу.. Ћирко погледај колки си ко шифоњер.\nGile Kinezi i Rusi su naša braća...sigurno ćemo i mi profitirat od ovog projekta!....\nAAF To u EU nece proci.\nEKSPLOZIJA U AVGANISTANU Bombaš samoubica Islamske države ubio najmanje 20 osoba


Ministri o finansiranju "Petnice" | SerbianForum\nMinistri o finansiranju "Petnice"\n29. jun 2009. 16:10 -> 19:11\nBeograd -- Istraživačka stanica “Petnica” neće prestati da radi i problem sa finansiranjem biće rešen, tvrde ministri nauke i obrazovanje Božidar Đelić i Žarko Obradović.\nMeđutim, direktor “Petnice” Vigor Majić kaže da do sada nisu dobili nikakav predlog o finansiranju iz Ministarstva obrazovanja i da očekuje poziv kako bi se postigao neki dogovor. “Mi nećemo dozvoliti da ‘Petnica’ prestane s radom”, obećao je ministar Obradović, a Božidar Đelić rekao je da “ne samo da će ‘Petnica’ opstati, nego će i prosperirati”.\nI pored ovakvih stavova nadležnih ministara, još uvek nije poznato kada će i kako problem finansiranja “Petnice” biti rešen.\nOvaj Centar od Ministaratva obrazovanja očekivao je 24 miliona dinara u ovoj godini.\n“Mi u tom razdelu imamo daleko manje novca nego što se operiše. Moram reći da jedina suma koja se javno pominje je ona koju pominje direktor, to nije dogovoreno sa ministarstvom”, kazao je ministar prosvete Žarko Obradović.\n"Mi imamo 7,6 miliona dinara na toj poziciji i zahvaljujući Ministarstva finansija Vlada Srbije je na prethodnoj sednici donela odluku da se još 13 miliona dinara izdvoji za poziciju koja uključuje i izdvajanje sredstava za ‘Petnicu’", rekao je Obradović.\nDirektor “Petnice” Vigor Majić kaže da ta ustanova u u ovoj godini nije dobila ništa od sredstava, niti je dobila “bilo kakav predlog koliko bi to Ministarstvo smatralo da je moguće i opravdano”.\n“Mi očekujemo da ćemo biti pozvani na razgovor o visini sredstava. Bili bismo zadovoljni sa formulom i visinom sredstava koja je fukcionisala posle 2000. godine”, kaže Majić.\nMinistar nauke Božidar Đelić kaže da će vlada učiniti sve da se problemi tekućeg finansiranja "Petnice" prevaziđu, ali i da se ovaj istraživački centar dodatno razvije.\n“’Petnica’ je predviđena u infrastukturnom planu i deo je odnosa sa Evropskom investicionom bankom u iznosu od tri miliona evra. Uveliko radimo sa Majićem i njegovom ekipom da infrastruktura koja je započeta pre 10 godina postane realnost u sledeće tri godine”, kaže Đelić.\n“Idejno rešenje postoji, potrebno je obezbediti sredstva i ja očekujem da će to postati realnost u naredne dve do tri godine”, naveo je on.\nĐelić kaže da je “Petnica” jedan od 12 ključnih projekata koje će Srbija finansirati u narednih tri do pet godina.


Ne koristite najnoviji Photoshop? Možda će vas Adobe tužiti zbog toga - Radio Košava\nSve češće dolazimo u situaciju da nam proizvođači softvera i hardvera tvrde da mi u stvari nismo vlasnici onoga što smo pošteno platili.\nNajnoviji takav primer stiže nam iz Adobe-a, koji je ove nedelje počeo da upozorava korisnike Creative Cloud paketa da više nisu autorizovani da koriste stare verzije ove softverske platforme.\nUpozorenje se odnosi na Ligthroom Classic, Photoshop, Premiere, Animate i Media Director.\nU pismu koje je Adobe poslao nekim korisnicima, dato je upozorenje da mogu da se suoče sa rizikom od kršenja kopirajta ukoliko nastave da koriste starije verzije pomenutih programa i ukoliko odbiju da ih nadograde na najnovije verzije.\nAdobe je objavio da je nedavno prestao sa podrškom za određene starije verzije Creative Cloud aplikacija.\nKorisnici koji upotrebljavaju te verzije obavešteni su (ili će biti uskoro obavešteni) da nisu više autorizovani da da ih koriste, i dostavljeno im je uputstvo kako da nadograde softver na najnovije verzije (što podrazumeva i plaćanje novih licenci).\nPrema njihovim rečima, korisnici koji odbiju to da urade, mogu da se suoče sa potencijalnom tužbom koju će podneti „treća strana“. Naravno, nigde nije objavljeno ko je ta „treća strana“…\nPostoji mnogo legitimnih razloga zašto korisnici ne žele ili ne mogu da se prebace na noviju verziju softvera.\nUmetnici i grafički dizajneri ne žele da menjaju softver u toku razvoja projekta, jer to može da dovede do neočekivanih bagova i problema u radu.\nS druge strane, novi modeli distribucije softvera se odnose na to da ono što ste kupili u stvari nije vaše vlasništvo, već da time samo dobijate pravo na upotrebu.\nKompanije su sada počele da iskorišćavaju tu situaciju, želeći da „na silu“ izvuku dodatnu količinu novca od korisnika koji upotrebljavaju njihov softver.\nVreme će pokazati da li će ovo biti uspešan potez Adobe-a, ali već sada se po Internetu mogu naći ljutiti komentari korisnika koji su spremni da zbog ovakve politike prekinu svoje pretplate na Adobe Creative Cloud.


Mr KOSTIĆ OTKRIVA: POGREŠNOM POLITIKOM DOŽIVEĆEMO EKONOMSKI SLOM- KAKO POBEDITI SIROMAŠTVO | Web-Tribune.com\nHome / AKTUELNO / Mr KOSTIĆ OTKRIVA: POGREŠNOM POLITIKOM DOŽIVEĆEMO EKONOMSKI SLOM- KAKO POBEDITI SIROMAŠTVO\nMr KOSTIĆ OTKRIVA: POGREŠNOM POLITIKOM DOŽIVEĆEMO EKONOMSKI SLOM- KAKO POBEDITI SIROMAŠTVO\n3. januara 2021.\tAKTUELNO Leave a comment\nPogrešna ekonomska politika SNS-a je proteklih godina prouzrokovala rast siromaštva u Srbiji, uvećala razlike među bogatima i siromašnima, ove godine napravila ogromnu rupu u budžetu , povećala javni dug Srbije, a našem sunovratu se i dalje ne vidi kraj. Vlada Srbije posle skoro godinu dana od početka pandemije i dalje nema jasnu strategiju kako da spasi domaću privredu, zaustavi povećanje nezaposlenosti i rast siromaštva stanovnika.\nSvedoci smo da je pandemija izazvana korona virusom već sada ostavila ozbiljne posledice po našu privredu, što se odražava na celokupni standard stanovništva a sigurno je da će posledice i dalje biti veoma teške i nepredvidljive. Srbija mora da stvori ekonomsku nezavisnost, da se okrene razvoju domaćeg držišta i da bude spremna na sve nestabilnosti koje mogu da se dese u budućnosti na globalnom nivou.\nNažalost, Vlada Srbije nema jasnu politiku po pitanju revitalizacije domaće privrede, ali se zato i dalje nastavlja besomučno izvlačenje sredstava iz javnih preduzeća za potrebe stranaka na vlasti i bogaćenje privilegovanih političara i državnih tajkuna.\nMinimalna cena rada u Srbiji je izuzetno niska i iznosi oko 31.000 dinara. Svaki šesti zaposleni prima minimalnu zaradu, a čak 60% zaposlenih ima platu ispod prosečne plate, što većini zaposlenih nije dovoljno za normalan život. Primera radi, u Sloveniji je minimalna cena rada 940 evra a u Hrvatskoj nešto više od 400 evra. Za potrošačku korpu u Srbiji potrebno je 2,4 minimalne zarade što govori o tome da većina zaposlenih u Srbiji ne može da ostvari normalne uslove života.\nPo podacima Eurostata iz prošle godine, u proteklih osam godina jaz između bogatih i siromašnjih ljudi u Srbiji i dalje raste. U Evropskoj uniji 20% najbogatijih ima 5,1 puta veći dohodak od proseka u odnosu na 20% najsiromašnijih. U Srbiji je 2012. godine ta razlika bila 8,6 puta a 2017. godine 9,4 puta, što jasno govori da ovakva ekonomska politika nije socijalno pravedna kada su u pitanju građani Srbije. Važno je naglasiti da se u drugim zemljama regiona razlika između bogatih i siromašnih smanjuje, dok jedino u Srbiji raste.\nSa druge strane, situacija u budžetu Srbije je izuzetno nepovoljna. Nakon rebalansa budžeta iz novembra ove godine utvrđen je deficit od 483 milijarde dinara, što je oko 8,8 % BDP-a. Ne treba da zaboravimo da je prošle godine pri usvajanju budžeta predviđen deficit za ovu godinu od 20,2 milijarde dinara. Kao što vidimo budžet Republike Srbije je doživeo ozbiljne negativne posledice od početka pandemije.\nPored svega ovoga, Srbija se u odnosu na prošlu godinu zadužila dodatnih 2,5 milijardi evra. Javni dug Srbije na osnovu analize Ministarstva finansija je krajem oktobra iznosio 26,69 milijardi evra što je 56,9 % BDP-a, a prošle godine javni dug je iznosio 23,94 milijardi evra što je bilo 52 % BDP-a.\nPošto su javne finansije prenapregnute, Srbiji neminovno sledi zaduživanje na međunarodnom finansijskom tržištu i to po znatno nepovoljnijim uslovima nego proteklih godina. Sve manje će biti direktnih stranih investicija, zbog straha i neizvesnosti investitora, tako da će Srbija biti primorana da se okrene domaćoj proizvodnji i sama iznalazi najbolja ekonomska rešenja, prilagođena našoj privredi.\nŠta država planira da uradi po pitanju ozdravljenja srpske privrede i jačanja domaćih preduzetnika i kako misli da smanji broj od 200.000 hiljada novonezaposlenih koji su rezultat pandemije i loše državne ekonomske politike?\nDomaći privrednici su prepušteni na milost i nemilost teškim tržišnim uslovima, a dodatno im otežava poslovanje i to što su im na vrat legli brojni poreski inspektori koji su dobili nalog da na uštrb domaćih privrednika popune budžetski manjak. Mnoga mala i srednja preduzeća su se zbog slabog finansijskog prometa odlučila da privremeno zatvaraju ili čak gase svoje firme tokom zimskih meseci, što će neminovno dovesti do još većeg otpuštanja zaposlenih radnika.\nDržava je u obavezi da pod hitno donese mere koje će spasiti domaće privrednike. Mere koje je vlada preduzela u prvoj polovini godine nisu bile dovoljne i nisu popravile likvidnost preduzeća.\nPravac delovanja države mora imati tri stuba:\n1. Poreske olakšice za privrednike i ozbiljne poreske reforme\n· Smanjenje PDV-a, što bi dovelo do povećanja prometa, smanjenja sive ekonomije i povećanja investicija;\n· oslobađanje poreza i doprinosa u iznosu od 50% na tri meseca za mala i srednja preduzeća iz delatnosti koje su ugrožene pandemijom;\n· oslobađanje poreza i doprinosa na tri meseci za preduzetnike iz uslužnih delatnosti;\n· izmena zakonske regulative u sferi poreske politike.\n2. Državno subvencionisanje privrednika i lakša dostupnost državnim fondovima\n· Ubrzavanje procedure za odobravanje kredita za likvidnost iz državnih fondova.\n3. Pomoć najugroženijim kategorijama stanovništva\n· Povećati naknade za nezaposlene;\n· pomoć osetljivim grupama koje su ostale bez posla za vreme pandemije (lica angažovana van radnog odnosa).\nVlada Srbije pod hitno mora da promeni viziju svoje ekonomske politike i da napokon prioritet postane razvoj domaćih privrednih subjekata i domaćeg tržišta. Praksu politike uvoza i finansiranja stranih investitora mora zameniti podsticanje izvoza, prvenstveno prehrambenih proizvoda čija će tražnja u budućnosti biti sve veća i veća, kao i dodatno subvencionisanje malih i srednjih domaćih preduzeća. Svaka ozbiljna država u vremenu pandemije ima jedan i osnovni cilj, a to je očuvanje domaće privrede i borba za očuvanje radnih mesta u domaćoj industriji.\nPrevious POLITIČKI ZEMLjOTRES U CG! EVO ŠTA SLEDI POSLE MILOVE OPSTRUKCIJE (VIDEO)\nNext ZABRANJENO DALJE ISTRAŽIVANJE: TAJNE DŽINOVA I LEDENE ODAJE U RUMUNIJI\nGost medijske kuće Srbin info bio je pukovnik u penziji Dragan Krsmanović, koji je govorio …


Pripadnici MUP-a TK izvršili su pretrese i hapšenje na dvoje lokacije u Gračanici.\n30.04.2021 u 14:30\n- Vikendicu koja je pretresena koristi E. V (30), a pronađeno pola kilograma droge, koja po izgledu asocira na amfetamin, kilogram droge koja asocira na kanabis, više od 900 tableta, koje su najvjerovatnije ekstazi. Pronađeno je i oko 75.000 KM u raznim apoenima, pet pušaka od kojih je jedna puškomitraljez te više od 1.500 komada municije, tri pištolja, dvije digitalne vage i drugi predmeti koji mogu poslužiti kao dokazi - rekao je direktor Uprave policije MUP-a TK Dževad Korman.\nAkcija je provedena u saradnji s Kantonalnim tužilaštvom Tuzlanskog kantona, a uhapšeni je od ranije poznat policiji po sličnim krivičnim djelima.\n- Istoga dana E. V. je uhapšen i danas će uz izvještaj biti predat Kantonalnom tužilaštvu TK zbog sumnje da je počinio krivična djela neovlaštene proizvodnje i prodaje droge i nedozvoljeno držanje oružja - dodao je KOrman.\nPrema procjeni policije "ulična" vrijednost zaplijenjene droge je oko 35.000 KM. Ekstazi vrijedi oko 20 hiljada, kanabis oko deset, a amfetamin oko pet hiljada KM. - Zajedno sa oduzetim novcem, zapljena je ukupno vrijedna više od 110.000 KM - zaključio je Korman.


Vlada Srbije usvojila prijedlog promjene Ustava\nFoto: Tanjug/Arhiva | Vlada Srbije usvojila prijedlog promjene Ustava\nTanjug 03.12.2020 19:37\nBEOGRAD - Vlada Srbije usvojila je danas prijedlog za promjenu Ustava u delu koji se odnosi na sudove i javna tužilaštva i druge posljedične dijelove najvišeg opšteg pravnog akta.\nKako se navodi u saopšenju sa današnje sjednice Vlade, ovom inicijativom Vlada i Ministarstvo pravde potvrdili su čvrstu opredijeljenost u sprovođenju reformskih procesa i ispunjavanju aktivnosti iz revidiranog Akcionog plana za Poglavlje 23 u pregovorima o pristupanju Evropskoj uniji.\nPrijedlog se odnosi na promjene odredbe člana 4. Ustava i odredbe koje se odnose na sudove i javna tužilaštva (članovi 142 - 165). Shodno tome, mijenjaju se i odredbe člana 99 - nadležnost Narodne skupštine, člana 105 - način odlučivanja u Narodnoj skupštini i člana, i 172 - izbor i imenovanje sudija Ustavnog suda.\n"Promjena Ustava u dijelu pravosuđa neophodan je korak u daljem osnaživanju vladavine prava i daljem usklađivanju s evropskim pravnim tekovinama i standardima", kaže se u saopštenju.\nStrategijom je predviđeno donošenje dva akciona plana radi ostvarivanja predviđenih aktivnosti - za prvi akcioni plan predviđeno je da se donese za period od 2020. do 2022. godine, a za drugi za period od 2023. do 2025. godine. Nakon isteka perioda važenja prvog trogodišnjeg akcionog plana biće izrađen izvještaj o rezultatima njegovog sprovođenja i realizaciji aktivnosti predviđenih planom.\nPrimjenom Akcionog plana, implementacijom Medijske strategije, kao i izradom seta novih medijskih zakona rukovodiće Ministarstvo kulture i informisanja. Cilj strategije je unapređenje sistema javnog informisanja koji garantuje slobodu izražavanja, slobodu medija, bezbjednost novinara, medijski pluralizam, razvijeno medijsko tržište i osnaženu medijsku profesiju.\nVlada Srbije Ustav


Moto GP: Pogledajte zvanični kalendar za 2017.\nDorna je objavila i konačan kalendar od 18 trka za Moto GP šampionat ove godine. Sve počinje 26. marta u Kataru, a završava se 12. novembra u Valensiji. Ne brinite, proći će veoma brzo. Ne brinite, sve ćete gledati na Sport Klubu. U suštini, nije… »\nMiša Vacić gost Novog dana u utorak\nŠta je preporučilo vođu ultradesničarske organizacije Mišu Vaciću za državni posao? Odakle on uopšte u Kancelariji za Kosovo i Metohiju? To su teme o kojima će upravo sa Mišom Vacićem razgovarati Minja Miletić u Novom danu u utorak 24. januara… »\nU sklopu evropske turneje kojom obeležavaju dve decenije postojanja majstori iz Bostona posetiće Beograd. Koncert će biti održan u sredu 8. februara 2017. u Domu omladine Beograda. Jedan od najvećih aktuelnih pank bendova na svetu, Dropkick Murphys… »


Blokada rada sveta - The New York Review of Books - Peščanik\nBlokada rada sveta\nThe New York Review of Books07/10/2013\nKada sam devedesetih bio dopisnik Guardiana iz Vašingtona, moje kolege iz britanske štampe su zbijali šale na račun jednog specifičnog žanra priča, neodoljivog za naše matične redakcije u Britaniji. Ja sam ove priče zvao TLA: Ti ludi Amerikanci. Obično se radilo o za državu beznačajnim stvarima, poput samozvanog „najgadnijeg šerifa u Americi“, ponižavanja zatvorenika koji su morali da nose ružičaste gaće, ili čudnih mnogoženaca iz Jute. Ali ponekad je i nacionalna politika potpadala pod kategoriju TLA: blokada rada američke vlade 1995. i 1996, na primer, usled koje je Kip slobode bio zatvoren za posetioce, dok su veteranima, što je neverovatno, bile obustavljene isplate nadoknade.\nMeđutim, sad kada je američka vlada ponovo blokirana, u prestonicama širom Evrope i Azije ne vlada samo zbunjenost, nego i sve veća napetost. Ukoliko trenutna blokada potraje do 17. oktobra, i ukoliko Kongres nastavi da odbija podizanje gornje granice zaduženja i Amerika obustavi isplatu duga, udar će biti iznenadan i internacionalan. Ono što će za predstavnike Tea Party frakcije predstavljati gest sprečavanja neumerene federalne potrošnje, za ostatak sveta će biti sabotaža globalnog ekonomskog sistema.\nČak i pre nego što se dođe do ove drastične prekretnice, zbog današnje samonametnute paralize mnogi se pitaju: Ako SAD ne može da reši sopstvene probleme, kako misli da rešava svetske? „Da li je Amerika zaista spremna na eutanaziju“, upitao je jedan londonski kolumnista, pošto nije mogao da poveruje da država koja sebe rutinski proglašava jedinom svetskom velesilom mora da otpremi sopstvenu vladu u hibernaciju jer ne može da se složi oko plaćanja svojih računa.\nStrane vlade nisu toliko naivne da brinu kako će i američka vojska – čvrsta sila koja daje snagu američkim diplomatskim mišićima – obustaviti rad zajedno sa nacionalnim parkovima. Ali vlada zabrinutost da američka odlučnost, sposobnost ove zemlje da odlučno deluje, opasno erodira. Kako kaže Mark Leonard, direktor Evropskog saveta za odnose sa inostranstvom: „Blokada vlade predstavlja SAD kao nepouzdanog partnera. To je samo po sebi dovoljno loše, ali kad se postavi uz kolebanje oko Sirije, reputacija Amerike kao saveznika je ozbiljno narušena.“\nSasvim sveže sećanje na oklevanje Obamine administracije po pitanju Sirije – i njena spremnost da uvede isti onaj nepredvidljivi Kongres u donošenje te odluke – pojačalo je napetost. Bez obzira na posledice ili prednosti napada na Siriju, činjenica da američki predsednik nije mogao sam da donese odluku, i da se činilo kako će Kongres odbiti vojnu operaciju, primorala je strane prestonice da se zapitaju koji će drugi ključni problemi naići na istu bezizlaznu situaciju.\nEvropski i azijski lideri još nisu došli do te tačke da se nostalgično prisećaju Džordža Buša, samostalnog „odlučitelja“ i globalnog unilateraliste, koji nije osećao potrebu da se sa bilo kim konsultuje. Ali iznenada su shvatili da kolektivno odlučivanje, koje su zahtevali pre deset godina, ima očigledne nedostatke kada se primeni na Vašington. Stari pristup bio je barem jednostavniji i jasniji: bilo je dovoljno da ubedite američkog predsednika da je akcija potrebna; sada će im, računaju strane vlade, biti potrebna i podrška američkog Kongresa.\nŠto nas dovodi do glavne osnove strahova međunarodne zajednice povodom situacije u Vašingtonu. Nije u pitanju samo činjenica kongresnog zastoja, nego njegova priroda – uspon Tea Party tendencije i ono što izdaleka deluje kao porast američkog izolacionizma.\nGledajući republikansku partiju koja sve više liči na Renda Pola nego na Ričarda Lugera, posmatrači vide jednu frakciju zakonodavnog tela čija je odlučnost toliko čvrsta da je spremna da zatvori i samu američku vladu. Rezultat će biti, boje se oni, Amerika koja ne samo da je neodlučna u upotrebi svoje vojne moći, nego i sve manje spremna i sposobna da sprovede sve, od transpacifičkog partnerstva (TTP) – predloženog sporazuma između SAD i osam drugih država Pacifičkog obruča – do planiranog stvaranja oblasti slobodne trgovine preko Atlantskog okeana. Obamina često pominjana strategija „zaokreta prema Aziji“ – koja sve više pada u drugi plan usled događaja na Bliskom istoku – sada je čini se takođe ugrožena od strane Kongresa u zemlji. Obamino otkazivanje planiranog puta u Aziju radi rešavanja krize budžeta sada se posmatra kao alarmantan pokazatelj buduće politike.\nPostoji zabrinutost da će od sporazuma kao što je TPP na kraju ispasti razvodnjena verzija, u zamenu za popuštanje Kongresa administraciji. Što je još gore, republikanska partija koja utiče na spoljnu politiku mogla bi sve više da ograničava potencijalnu svetsku aktivnost administracije. Gledajući trenutno grčenje u Vašingtonu, američki saveznici u Istočnoj Aziji mogli bi da dođu do zaključka kako SAD nije više stari pouzdani parner, pa da pažljivije raspodele svoju podršku između SAD i rastuće sile, Kine.\nNaravno, takvi problemi neće svakog uplašiti. Benjamin Netanjahu, favorit Kapitol hila, neće se mnogo brinuti za podršku u Kongresu – možda mnogo jaču nego u administraciji – čak ni po pitanju potencijalne akcije protiv Irana. U međuvremenu, neki dugogodišnji američki neprijatelji će se obradovati novom, paralisanom američkom Golijatu. Zašto bi se Kim Džong Un plašio Amerike koja ne može da se dogovori da napadne Damask, pa čak ni da se dogovori oko sopstvenog budžeta.\nSve je to samo uvod u veću paniku koja će nastupiti ako Kongres odbije da podigne gornju granicu duga, i tako obustavi plaćanje. Berze u celom svetu zaokružile su 17. oktobar u svojim kalendarima, i globalna finansijska zajednica čeka bez daha.\nMožda sve ovo nije toliko važno američkim biračima. Oni možda ne shvataju koliko pažljivo ostatak sveta – kako ekonomski sektor, tako i mediji i popularna kultura – prati, reaguje i trpi posledice uspona i padova američkog političkog života. Ali to je zaista tako. Sada ostatak sveta posmatra zastoj u Vašingtonu na isti način kao što gleda na povremene oružane masakre koji pogađaju Sjedinjene Države: sa nevericom. Da Amerika, moćna Amerika, toliko godina najinventivnije, najkreativnije, najenergičnije društvo na planeti, ne može da se izbori sa problemima koje su manje, siromašnije, slabije zemlje odavno rešile. Možda Amerikanci to ne shvataju, ali ova blokada, poput oružane epidemije, umanjuje američki uticaj u svetu. Ona primorava nacije i pojedince koji još uvek žele da u Americi vide svoj uzor, da umesto toga u njoj vide ludu kuću.\nJonathan Freedland, NYRBlog, 03.10.2013.


Izmenom prvobitnog predloga autentičnog tumačenja pojma Javni funkcioner u Zakonu o sprečavanju korupcije, imamo nešto bolju situaciju nego što je prvobitni predlog predviđao, ali će i dalje neki funkcioneri biti izuzeti, kaže za N1 Nemanja Nenadić iz organizacije Transparentnost Srbija.\nPredsednica Odbora za ustavna pitanja i zakonodavstvo Jelena Žarić Kovačević izjavila je obrazlažući predloge autentičnog tumačenja pojma Javni funkcioner u Zakonu o sprečavanju korupcije da se taj pojam odnosi na svako lice koje je neposredno izabrano od strane građana, lice koje postavlja ili imenuje Skupština Srbije ili Vojvodine, Vlada Srbije i organi lokalne samouprave, ali i Predsednik države, Visoki savet sudstva, Državno veće tužilaca i Vrhovni kasacioni sud.Time je predlagač ipak izmenio prvobitni predlog po kojem su lica koja imenuje predsednik, Visoki savet sudstva ili lično ministar, bili izuzeti iz ovog tumačenja.\nJelena Žarić Kovačević juče je prvo skupštini podnela ispravku u kojoj dodaje samo predsednika Srbije, a kasnije u toku dana drugu ispravku u kojoj je navedeno da se dodaje i „Vrhovni kasacioni sud, Visoki savet sudstva i Državno veće tužilaca“.\nNenadić je u emisiji „N1 Studio Live“ podsetio da je Transparentost Srbija prethodno upozoravala da bi prvobitnim predlogom, desetoro sudija Ustavnog suda, kao i direktori osnovnih i srednjih škola i direktori zdravstvenih ustanova, prestali da imaju obaveze kao „javni funkcioneri“.\n„Ako poverujemo da je sada predloženo novo rešenje kao što su saopštili poslanici, onda imamo bolju situaciju nego što smo imali ranije (…) Neki od tih problema bi sada bili rešeni, ali ne svi“, kazao je Nenadić.\n"Govoreći na neviđeno, i dalje ostaje da će iz definicije javni funkcioner biti izostavljeni direktori škola, što bi bilo apsurdno. To pokazuje samo da su izmene bile nepromišljene, nisu na vreme sagledali na koga će se odnositi i nisu oko toga konsultovali Agenciju. Prvi put smo danas čuli neko obrazloženje. Predlagač Aleksandar Martinović je danas rekao da je njemu lično problematično što bi pojmom ’javni funkcioner’ bili obuhvaćeni članovi upravljačkih tela iz redova profesora i studenata”, rekao je Nenadić za Insajder.\nSuština problema je, kaže on, u tome što je njegov stav legitiman. „Rešenje bi bilo da je on predložio izmenu Zakona o sprečavanju korupcije, a ne predlog autentičnog tumačenja. To ne bi unelo pometnju u pravni sistem. Regulisanje predlogom autentičnog tumačenja, a ne izmenama, dovodi do toga da iz obuhvata tog pojma mogu biti isključeni mnogi drugi koji to zapravo jesu, ali i da on važi retroaktivno, a izmene Zakona od dana stupanja na snagu“ Najveći problem je, dodaje on, to što nismo čuli obrazloženje do danas, tako da su poslanici stavljeni pred „svršen čin“.\nDrugi problem sa autentičnim tumačenjem, kako je upozorio Nenadić za N1, jeste to što kada se ono donese, ne važi samo od momenta donošenja, nego od momenta kada je Zakon stupio na snagu, što je u ovom slučaju 1. septembar. „Ljudi koji će sada biti izuzeti, smatra se da neće biti funkcioneri još od 1. septembra. Ako neko od njih nije predao svoj izveštaj o imovini, neće trpeti štetne posledice, ako je podneo lažni izveštaj, neće odgovarati za to krivično delo. To su poslediice usvajanja autentičnog tumačenja“, istakao je Nenadić.\nUpitan o motivima za donošenje autentičnog tumačanja, Nenadić je rekao da budući da se ovo autentično tumačenje donosi zajedno sa autentičnim tumačenjem Zakona o visokom obrazovanju, može samo da pretpostavi da su meta ovih promena bili ljudi koji obavljaju funkcije unutar visokoškolsih ustanova.\nPonovio je i da vlast u Srbiji ne samo da ima problema sa primenom antikorupcijskih zakona, već i sa njihovim usvajanjem.


EMANUEL MAKRON NE ISKLJUČUJE VRAĆANJE MASKE U ZATVORENOM PROSTORU\nTrenutni predsednik Francuske i kandidat predsedničkih izbora upitan o ukidanju obaveze nošenja maske u zatvorenom prostoru, Emanuel Makron je uverio da će preuzeti ,,svoju odgovornost” da zaštiti Francuze u slučaju šestog talasa. On je rekao da će mera nošenja maske u zatvorenom biti vraćena ukoliko situacija bude to zahtevala, ali da se od dece više ne može tražiti da nose maske, piše BFMTV.\nProšlo je skoro deset dana otkako nošenje maski više nije obavezno u zatvorenom prostoru u Francuskoj – sa izuzetkom javnog prevoza – dok je kontaminacija Kovid-19 ponovo u porastu, a vlasti u Francuskoj su opet zabrinute.\nUpitan o ovoj temi ove srede, kandidat za predsednika Francuske Emanuel Makron je opravdao ovu odluku, ne isključujući i vraćanje ove mere ukoliko bi epidemija znatno stvorila pritisak na bolnice. ,,Ostavili smo obavezu nošenja maske u javnom prevozu jer su ljudi previše blizu, čak smo ostavili i sanitarnu propusnicu u bolnici, pokrenuli smo kampanju dodatne doze vakcine. Ako bi se stvari pogoršale, predsednik kakav sam ja preuzeo bi svoju odgovornost da zaštiti građane”, rekao je Emanuel Makron na M6.\nTagovi: emmanuel macron - Francuska - korona virus - maske u zatvorenom


Gradonačelnica Niša u planiranje atentata na Vučića “umešala” opoziciju - Politika - Dnevni list Danas\nPočetna » Vesti » Politika » Gradonačelnica Niša u planiranje atentata na Vučića “umešala” opoziciju\nZ. M.23.01.2022. 12:45\nDragana Sotirovski: Foto FoNet Kostadin Kamenov\nGradonačelnica Niša Dragana Sotirovski ocenila je, komentarišući informaciju o pripremi atentata na predsednika Srbije i SNS-a Aleksandra Vučića, da je “do sada pretila opozicija, a ovog puta, to za njih radi neko drugi”.\n“Do sada je pretila opozicija, ovog puta, to za njih radi neko drugi. Pitam se sada da li će politički neistomišljenici osuditi napad na predsednika ili će prećutati i time jasno staviti do znanja svima da je spremanje atentata na predsednika države za njih uobičajeno i čak poželjno?”, navela je na svom oficijelnom feksbuk nalogu Sotirovski, koja je i članica Predsedništva SNS.\nSotirovski je upitala “da li će sada ‘neverne Tome’ reći da se izmišlja još jedan atentat na predsednika Aleksandra Vučića”.\n“Predsednik i njegova porodica su odavno meta opozicionih političara, kriminalnih grupa i onih koji žele da oslabe Srbiju”, navela je ona.\nOna je dodala da “svim srcem” pruža “punu podrška Aleksandru Vučiću za mir, stabilnost i prosperitet zemlje”.\n“Predaja nikada nije bila, niti će ikada biti opcija!”, zaključila je ona.\nPredsednik Srbije Vučić i ministar policije Aleksandar Vulin prethodno nisu govorili da je opozicija na bilo koji način “uključena” u planiranje atentata.\nVučić je kazao da je samo pročitao informaciju Evropola da se sprema atentat na njega.\nOn je rekao da je “video imena sedam ljudi, iz različitih zemalja, koja se nalaze na listi onih koji su želeli da organizuju atentat, i da nije ni za koga od njih čuo, niti je ikoga od njih video”.\nVulin je prošlog petka saopštio da je ubistvo predsednika Srbije planirala kriminalna organizacija na čijem je čelu crnogorski državljanin Radoje Zvicer, jedan od vođa „kavačkog klana“.\nMomirović: Izgradnja kontrolnog tornja na aerodromu u Nišu počinje novembra\nPozorište lutaka igra „Crvenkapu“ za bolesnu decu na dečjim klinikama u Nišu\nAleksandar VučićatentatDragana SortirovskiNiš


Muški tim OK Bečej je sezonu u Prvoj ligi Vojvodine završio na četvrtom mestu na tabeli sa osam pobeda i šest poraza, sa osvojenih 26 poena. Protekla sezona ujedno je i najuspešnija za odbojkaše Bečeja, jer se po prvi put od osnivanja (2002. godine) nisu borili za opstanak u pokrajinskoj eliti. Rukovodstvo kluba je zadovoljno učinjenim u protekloj sezoni:\n- Zadovoljni smo rezultatom koji smo postigli, a možda nas više od toga raduje stabilizacija kluba. Tu, pre svega, mislim na mušku ekipu koja se najzad ustalila u Prvoj ligi Vojvodine. Ipak, treba biti i realan, pa reći da je ove godine konkurencija bila takva da nismo mnogo napredovali, ali na svu sreću nismo ni nazadovali - rekao je Budislav Medurić predsednik OK Bečej.\nIako je sezona rezultatski ocenjena kao uspešna, bilo je i problema u timu:\n- U organizacionom smislu, poboljšanjem stručnog rada i masovnošću, nisam zadovoljan. U najavi nemamo mladih igrača koji bi trebalo da zamene aktuelne odbojkaše, a ni stručni rad nismo digli na viši nivo.\nOdbojkašice Bečeja su takmičenje u Drugoj ligi Vojvodine završile na četvrtom mestu na tabeli, zabeležile su po osam pobeda i poraza, a osvojile su 25 bodova. Predsednik OK Bečej je za odbojkašice imao samo reči hvale:\n- Izuzetno me raduje njihov plasman, jer su teret takmičenja ponele mlade devojke, praktično kadetkinje. Iskustvo iz ranijeg perioda nam je pokazalo da ako kasno počnemo da radimo sa devojkama, kada napune osamnaestu godinu i završe srednju školu, odlaze u univerzitetske centre i mi moramo ispočetka da gradimo ekipu. Zbog toga smo prošle godine napravili tim od kadetkinja koje mogu da igraju zajedno četiri-pet godina. I treneri koji rade sa njima su „ispekli“ zanat što se na ovoj generaciji pokazalo veoma brzo, devojke su tehnički sazrele, a taktički će napredovati kroz utakmice. Sadašnja generacija devojaka koje igraju u prvom timu je perspektivna i ako nastave sa dobrim radom sasvim je moguće da već naredne sezone „napadnemo“ prvu pokrajinsku ligu.\nVeć pet godina rukovodstvo OK Bečej pokušava da reši pitanje šefa stručnog štaba i da iz jednog od odbojkaških centara u zemlji dovede trenera koji će pod svojom „dirigentskom palicom“ imati obe selekcije, ali i trenere koji rade u klubu. Taj problem bi do oktobra trebalo da se reši:\n- Svake godine pokušavamo da dovedemo trenera koji je odbojkaški jak i koji bi mogao da napravi dobar program rada za obe selekcije, kao i za aktuelne trenere u klubu. Ove godine najzad možemo to da i učinimo, pregovori sa potencijalnim trenerima su u toku i ako bi nam se želje ostvarile to bi bilo najkorisnije ulaganje u klub. Ali, opet moramo ostaviti rezervu ako nam plan ne uspe, najviše zbog skromnih finansijskih mogućnosti koje posedujemo. Pored dovođenja kvalitetnog trenera imperativ nam je i stvaranje igrača, pre svega na mestu tehničara gde smo „deficitarni“. Za stvaranje organizatora igre potrebne su najmanje tri godine, a kada on sazri može da „drži“ ekipu i desetak godina. Sve ovo je strategija kluba za blisku budućnost, a šta će se od toga ostvariti ostaje da se vidi.\nPauza između dva prvenstva je duga, novi šampionat počinje tek u oktobru. Do tada bi takmičari OK Bečej trebalo da praktikuju odbojku na pesku:\n- Kratke lige i duge pauze jesu problem amaterskog sporta. Odbojka je sport u kom deca, ako nemaju kontinuitet igara i treninga, vrlo brzo gube kontakt sa loptom i treba im mnogo vremena da se vrate u formu. Tokom pauze pokušaćemo da ih animiramo da igraju na raznim turnirima, kako u dvorani, tako i na pesku, uključićemo ih i u odbojkaške kampove, a sve u cilju da ostvare kontinuitet bavljenja odbojkom - rekao je Medurić.\nViše iz ove kategorije « Druga liga Srbije: Bez golmana u Jabuci\tVojvođanska liga – Istok: Slobodi se smeši titula »


Elektroprivreda BiH donirala gradu Bihaću 700.000 KM za izgradnju mosta u Brekovici | Krupljani.BA\nU prisustvu kantonalnog premijera i federalnog ministra poljoprivrede Izudina Saračevića i Šemsudina Dedića u Bihaću su danas Emdžad Galijašević, gradonačelnik Bihaća i Elvedin Grabovica, direktor Ekeltroprivrede BiH, potpisali Program prijateljskog okruženja radi rekonstrukcije mosta u naselju Brekovica.\n“Pored 700.000 KM koje smo dobili od Elektroprivrede BiH grad Bihać dobiti će još 530.000 KM putem Federalne direkcije za ceste zahvaljujući kojom ćemo riješiti raskrsnicu kod mosta i na taj način zaokružiti projekat oko i na mostu Brekovica. Mi smo za projekat izgradnje raskrsnice izdvojili 20.000 KM, a Direkcija 70.000 KM i zahvaljujući potrebnoj papirologiji očekujem da će se uskoro raspisati poziv za izvođače i da ćemo uskoro krenuti u radove”, kazao je gradonačelnik Galijašević, zahvalivši se menadžmentu Elektroprivrede BiH na društvenoj odgovornosti i podršci lokalnoj zajednici.\nJP Elektroprivreda BiH pokrenulo je niz pripremnih i prethodnih aktivnosti na realizaciji nastavka rekonstrukcije HE Una Kostela. Prema riječima Elvedina Grabovice, dirketora Elektroprivrede BiH, nastavak rekonstrukcije HE Una Kostela bio bi značajan korak u rješavanju problema nedostatka izvora električne energije u Unsko-sanskom kantonu, kao i problema u vezi oscilacija napona i tokova energije u elektroenergetskom sistemu na području Kantona. Za rekonstrukciju HE Una Kostela osigurano je 27 miliona KM, istaknuto je na današnjem potpisivanju.


Prva runda Bregzita – “nevjerovatno pozitivna atmosfera” – BiGportal.ba\nPrva runda Bregzita – “nevjerovatno pozitivna atmosfera”\nPrvu rundu pregovora EU i Velike Brotanije o Bregzitu, obeležila je “neverovatno pozitivna atmosfera”, rekao je izvor Rojtersa. “Mislim da su sve strane prepoznale da sat otkucava i da se sada zaista mora požuriti i napraviti veliki, pozitivni koraci prema postizanju dogovora koji je u interesu svih strana”, rekao je izvor. Glavni pregovarači za Bregzit […]\nPrvu rundu pregovora EU i Velike Brotanije o Bregzitu, obeležila je “neverovatno pozitivna atmosfera”, rekao je izvor Rojtersa.\n“Mislim da su sve strane prepoznale da sat otkucava i da se sada zaista mora požuriti i napraviti veliki, pozitivni koraci prema postizanju dogovora koji je u interesu svih strana”, rekao je izvor.\nGlavni pregovarači za Bregzit Britanije i Evropske unije danas su se složili da bi pregovori do oktobra trebalo da se drže građanskih prava, finansijske nagodbe i drugih problema izlaska iz EU.\nGlavni pregovarač EU Mišel Barnije i britanski pregovarač Dejvid Dejvis saopštili su da će se sledeće runde pregovora biti održane 17. jula, 28. avgusta, 18. septembra i 9. oktobra, navodi Rojters.\nObe strane ističu da žele transparentnost u ovom procesu.\n“Dovode u pitanje da postoji pravna osnova za isplatu posle izlaska”, rekao je neimenovani zvaničnik, misleći na mogući “račun”, koji EU ceni na desetine milijarde evra kako bi se pokrili troškovi budućeg budžeta EU projektovanih dok je Britanija bila članica.


Rukometaši Uniona deveti na Evropskom univerzitetskom prvenstvu! – USSB\nHome/Rukomet/Rukomet studenti/Rukometaši Uniona deveti na Evropskom univerzitetskom prvenstvu!\nEvropsko univerzitetsko prvenstvo u rukometu održano je prethodne nedelje u poljskom gradu Bidgošču, a u organizaciji Univerzitetskog sportskog saveza Beograda iz Srbije je na šampionat otputovala ekipa Univerziteta Union – Nikola Tesla.\nRukometaši Uniona bili su smešteni u grupi A sa ekipama Univerziteta Minjo iz Portugala i Švajcarskog federalnog instituta tehnologije u Cirihu. Prvu utakmicu rukometaši iz Beograda odigrali su protiv kolega iz Portugala. Prednost od pet golova koju su momci iz Brage stekli na poluvremenu utakmice (14:9) uspeli su da sačuvaju do samog kraja i na kraju slave rezultatom 27:22. Najefikasniji u redovima ekipe Uniona na prvoj utakmici bio je Marko Radulović sa šest postignutih golova, dok je pet puta precizan bio Filip Leovac.\nDruga utakmica protiv rukometaša iz Ciriha bila je odlučujuća za plasman u četvrtfinale. Otvorila je beogradska ekipa bolje utakmicu i na poluvremenu je imala prednost od četiri gola – 13:9. Međutim, u drugom delu meča usledio je pad u igri koji su Švajcarci iskoristili i predvođeni raspoloženim Fabianom Pospišilom uspeli su da naprave preokret i slave rezultatom 24:25. U ekipi Univerziteta Union, kojoj je jedan pogodak nedostajao za plasman u četvrtfinale, najefikasniji je bio Filip Leovac sa šest golova, dok je jedan manje postigao Nikola Jezdimirović.\nNakon poraza od Švajcarskog federalnog instituta srpskom predstavniku ostala je borba za plasman od devetog do jedanaestog mesta. Treću utakmicu na šampionatu, Union je odigrao protiv Univerziteta Akdeniz iz Turske. Nakon veoma ubedljive igre tokom prvih 30 minuta, naši predstavnici su na pauzu otišli sa prednošću od šest golova (14:8). Međutim, usledio je neobjašnjiv pad u igri, veliki broj tehničkih grešaka i nerezonskih pokušaja omogućili su timu iz Antalije da se vrati u utakmicu i da na kraju trijumfuje rezultatom 20:23, a kao i na prethodnom meču najraspoloženiji u redovima beogradskog tima bio je pivotmen Filip Leovac koji je postigao šest golova.\nPoslednji meč na Evropskom univerzitetskom prvenstvu u Poljskoj ekipa Univerziteta Union – Nikola Tesla odigrala je protiv Norveškog instituta nauke i tehnologije. Nakon prvog dela igre rezultat je bio 15:10 u korist Beograđana, koji ovog puta visoku prednost nisu ispustili. Predvođeni Leovcem koji je postigao 11 golova i Jovanovskim koji je sedam puta bio precizan tim iz Srbije je ostvario pobedu od šest golova prednosti (35:29) koja je bila dovoljna za deveto mesto u ukupnom plasmanu.\nNovi evropski univerzitetski prvaci postali su rukometaši Univerziteta Granada iz Španije koji su u finalu savladali Univerzitet Keln iz Nemačke rezultatom 24:21, dok je treće mesto pripalo momcima sa Univerziteta Minjo koji su bili bolji od rukometaša Univerziteta iz Rijeke rezultatom 28:27.\nU konkurenciji devojaka titula je pripala Univerzitetu Vinsent Pol iz Lublina, drugo mesto je zauzela ekipa Univerziteta iz Hamburga, dok su trećeplasirane bile rukometašice Univerziteta Marsej iz Francuske.\nEkipi Univerziteta Union – Nikola Tesla pripala je nagrada za fer plej, dok je u konkurenciji rukometašica ovaj trofej dodeljen devojkama sa Univerziteta iz Valensije.\ndecembar 20th, 2019 | 0 Comments


Ekonomski analitičar ocjenjuje da će se nastaviti rast cijena – Sjever Crne Gore\nEkonomski analitičar ocjenjuje da će se nastaviti rast cijena\nDonosioci odluka treba da razmotre uvođenje subvencija građanima i privredi kojima bi im pomogli da na najbezbolniji način prevaziđu krizu, usljed koje je stopa inflacije u prva četiri mjeseca ove godine bila 8,3 odsto, rekao je Pobjedi ekonomski analitičar Mirza Mulešković.\nOn je ukazao da posljednji podaci Monstata pokazuju da je inflacija u aprilu bila 11,2 odsto, a da je godišnja inflacija najviše prisutna kod goriva 42,2 odsto, žitarica i hljeba 35,9 odsto, povrća 30 odsto, te cijena mlijeka, sira i jaja 18,7 odsto.\nPrema njegovim riječima, ako bismo posmatrali promjene cijena po određenim kategorijama, za prva četiri mjeseca ove godine u odnosu na isti period prethodne, najveći rast bilježe cijene hrane i bezalkoholnih pića od 15,4 odsto, kao i prevoz 16,5 odsto. Ipak, ono što se može zaključiti, dodao je on, shodno dostupnim podacima, je da su u aprilu, u odnosu na isti mjesec 2021. godine, cijene hrane i bezalkoholnih pića porasle 20 odsto, dodajući da su ovi podaci bili očekivani, te da je Crna Gora pretrpjela veliki udar zbog opšteg rasta cijena.\nIsto tako, kako je saopštio, ovo nam govori da je neophodno u narednom periodu donositi odluke koje će pomoći održavanju životnog standarda građana, koji od početka godine rastom svih cijena osjećaju smanjenje kupovne moći. Pohvalno je što su usvojene odluke koje bi trebalo da smanje cijene osnovnih životnih namirnica, istakao je on – ali neophodno dodatno razmotriti uvođenje subvencija.\nOn je naglasio da se stanje na međunarodnom tržištu ne smiruje, te da još nema naznaka za okončanje rata u Ukrajini. Saopštio je da je jasno će se trend rasta cijena svih proizvoda nastaviti, te svi donosioci odluka, ali da i građani moraju biti pripremljeni za ovaj scenario. Posebnu pažnju u ovom trenutku donosioci odluka moraju da posvete socijalno ugroženim kategorijama i penzionerima, prema njegovim riječima, koji zbog visine primanja najviše osjećaju uticaj ovako drastičnog rasta cijena.\nKomentarišući stanje u regionu, on je istakao da je stopa inflacije u Srbiji u aprilu bila 9,6 odsto, Albaniji 6,2 odsto, Hrvatskoj 9,4 odsto, dok je u BiH u martu bila 10,2 odsto. Iz toga se zaključuje da je inflacija ostvarena u Crnoj Gori prošlog mjeseca bila najviša u regionu.\nIz CBCG nedavno su saopštili da projektuju godišnju inflaciju u rasponu od 6,7 odsto do 11,3 odsto, sa centralnom tendencijom od 8,8 odsto.\nSaopštio je da ekspertska procjena CBCG prognozira nešto višu stopu inflacije za kraj godine, u rasponu od osam do 12 odsto, kako su i naveli iz CBCG, napominjujući da će, usljed visoke neizvjesnosti, obje projekcije biti ažurirane tokom godine.\nPrevPredhodniNastava mora biti onlajn: Dojave o bombi u više od 100 škola širom Srbije\nSledećiNema više čekanja i slanja u inostranstvo: Analize mutacije najčešćih tumora radiće se u KliničkomNext\nU gradskoj luci Škver prvi putnici sa kruzera mogli...\nCrna Gora mora razmišljati o uvođenju robnih rezervi,...\nGrađanska inicijativa “21.maj” i njen gradski savjet...\nCrnogorsko udruženje poslodavaca CUP na čijem čelu...\nRadnici nikšićke Željezare Toščelik ponovo su se jutros...


U SUSRET IZBORIMA: Velike afere Siniše Malog – Gerila\nGerila > Politika > U SUSRET IZBORIMA: Velike afere Siniše Malog\nobjavljeno na Jan. 18, 2018 u 6:19 pm\nAgencija za borbu protiv korupcije objavila je izveštaj o gradonačelniku Beograda Siniši Malom u kome je opisala njegove poslove za koje se sumnja da mogu biti pranje novca. U pitanju su novčane transakcije koje je Mali sprovodio preko ofšor kompanija, uključujući i kupovinu nekretnina u Bugarskoj.\nAgencija za borbu protiv korupcije pokrenula je postupak kontrole imovine gradonačelnika Beograda Siniše Malog 21. oktobra 2015, dva dana nakon što je objavljen novinski tekst u kojem je otkrivena njegova umešanost u ofšor poslovanje i finansijske malverzacije.\nTokom kontrole, tadašnja direktorka Agencije Tatjana Babić došla je do podataka koji ukazuju da je Mali verovatno umešan u više krivičnih dela, o čemu je obavestila tužilaštvo u avgustu prošle godine.\nIzveštaj koji je poslala tužilaštvu, objavljen je juče na sajtu Agencije nakon zahteva novinara portala Pištaljka.\nU njemu se navodi da je Agencija pokrenula postupak vanredne kontrole „na osnovu informacija objavljenih u sredstvima javnog informisanja, kao i dokumenata koja su objavljena na portalu KRIK“ i iznose detalji o novčanim transakcijama gradonačelnika Beograda za koje se sumnja da su pranje novca. Izveštaj se bavi i njegovom kupovinom nekretnina u Bugarskoj, kao i skrivanjem bankovnih računa. Navodi se i da se prihodi Siniše Malog i „povezanih lica“ iz godine u godinu uvećavaju.\nU nastavku teksta prenosimo ključne nalaze Agencije. Značajni delovi izveštaja su zatamnjeni, ali su novinari KRIK-a zahvaljujući prethodnim istraživanjima uspeli da neke od njih rekonstruišu.\nStanovi u Bugarskoj\n„Postoji sumnja da je Siniša Mali istovremeno sa javnom funkcijom gradonačelnika grada Beograda obavljao i poslove zastupnika u privrednim društvima ’Brigham Holding & Finance Inc’ i ’Etham Invest & Finance Corp’, a koje poslove i prihode nije prijavio Agenciji“, piše u izveštaju.\nPodsećamo, pre godinu i po dana je otkriveno da je Mali kao zastupnik ove dve ofšor kompanije sa Britanskih Devičanskih Ostrva kupio dve firme u Bugarskoj, a preko njih 23 luksuzna apartmana na bugarskom primorju, kao i jedan direktno na svoje ime. Svi ovi stanovi vrede oko 5 miliona evra.\n„Imajući u vidu da se radi o transakcijama koje se tiču kupoprodaje više apartmana u letovalištu ’Sveti Nikola’ u Bugarskoj, postoji sumnja da su iste i vršene preko ofšor kompanija upravo u cilju prikrivanja ovih poslovnih aktivnosti i izbegavanja prijavljivanja imovine i prihoda“, piše u izveštaju koji je Agencija dostavila Višem javnom tužilaštvu.\nU izveštaju se navodi i da je Agencija utvrdila da je Mali bio direktor bugarskih firmi „Erul 11“ i „Erma 11“, preko kojih su kupljeni stanovi, u periodu u kojem je bio funkcioner – a da je to izbegao da prijavi.\nPrema podacima koje je bugarska finansijska obaveštajna služba FOS dostavila Agenciji, otkriven je niz „sumnjivih transakcija“ u vezi sa ovim firmama i kupovinom nekretnina u Bugarskoj. Agencija je u izveštaju dostavljenom javnosti prekrila imena stranih državljana koji su na sumnjiv način firmama uplaćivali novac, ali se navodi da su neki od njih državljani Rusije i Kazahstana.\nVeliki broj transakcija u vezi sa bugarskim firmama „u kojima je Mali bio menadžer, (FOS) je okarakterisala kao sumnjive, jer se radi o gotovinskim uplatama ili bezgotovinskim prilivima … u velikim iznosima, u kratkom vremenskom periodu i bez jasne logike.“\nU nastavku dokumenta, Agencija navodi i druge sumnjive novčane transakcije koje je Siniša Mali vršio sa svojim domaćim i ofšor firmama, ali je dokument većim delom zatamnjen, pa nije moguće pročitati cifre i imena kompanija.\nNa osnovu ranijih istraživanja bilo je moguće rastumačiti veći deo izveštaja.\nTako, u izveštaju se navodi da je banka u kojoj je Mali imao otvoren račun posumnjala da određena transkacija može da bude pranje novca, o čemu je obavestila Agenciju.\nNa osnovu iznetih podatka utvrdrđeno je da je u pitanju posao Siniše Malog o kojem su ranije pisali – više od pola miliona evra koje je Malom na račun uplatila ofšor kompanija „Alessio Investment Ltd“.\nKako su novinari ranije otkrili, Siniši je otac Borislav Mali krajem avgusta 2009. poklonio firmu „Ferdi Genetics“. Deset dana kasnije, Siniša Mali je kompaniju prodao ofšor firmi „Alessio Investment Ltd.“ za nešto više od pola miliona evra, prema ugovoru. Direktor i vlasnik „Alessio Investment Ltd“ u trenutku prodaje bio je upravo Siniša Mali. Poreklo ovog novca nije poznato.\nDokumentaciju za ove transakcije Malom je sastavio čovek od poverenja – advokat Igor Isailović.\nSredstva koja su stigla sa računa ofšor kompanije Mali je iskoristio da kupi jedan od stanova u Bugarskoj i dva luksuzna stana u beogradskom stambenom kompleksu „Oaza“, ustanovila je Agencija.\nTakođe je otkriveno i da je porodica Mali upravo preko firme „Ferdi Genetics“ i njene „ćerke kompanije“ „Compost Group“ nelegalno prisvojila 10 hektara državne zemlje u Vršcu.\nSiniša Mali nije prijavio Agenciji da je vlasnik nekoliko računa, uključujući i onaj na koji je zvanično primao platu – kao član upravnog odbora Kliničkog centra Srbije. Sakrio je i račun sa kojeg je kupio stan u Bugarskoj i u „Oazi“, kao i onaj na koji mu je uplaćen novac od prodaje automobila „mazda 5“. Agenciji nije prijavio ni novac koji se nalazio na računima njegove maloletne dece. Zbog ovoga mu je Agencija izrekla meru upozorenja u maju 2015. godine.\nSiniša Mali se u dopisima Agenciji pravdao da greškom nije dostavio podatke o stanju na svojim računima i da je, navodno, za to odgovoran njegov pravni savetnik. Mali, međutim, ni nakon toga Agenciji nije dostavio sve podatke koje mu je tražila.\nDeo izveštaja posvećen je i slučaju prikrivanja porekla 95 hiljada evra, koji je javnosti otkrila Marija Mali.\nAgencija u izveštaju navodi da Mali nije prijavio bankovne račune supruge, a kada je došla do podataka o njima, utvrdila je nesrazmeru između novca povučenog sa računa i primanja Marije Mali.\nSiniša Mali je Agenciji objasnio da je njegova supruga na svoj račun uplatila nasledstvo koje joj je ostalo od preminulog oca.\nMarija Mali je, međutim otkrila da nije nasledila novac, već je to keš koji joj je Siniša Mali dao na ruke.\n„Siniša i njegov advokat Igor Isailović došli su na ideju da prikažu da sam posle smrti oca pronašla novac. Stigla mi je poruka od Isailovića: ’Marija, treba da potpišeš izjavu za Agenciju za borbu protiv korupcije’. Rekla sam: ’Ne dolazi u obzir, ne želim da radim takve stvari’. Onda sam otišla kod Siniše u kabinet i rekla mu: ’Nemoj to da radiš’, ali je on upotrebio svoje pregovaračke sposobnosti da mi objasni kako je to jako bitno zbog dece. Da ja time moram da zaštitim decu. Ja sam, naravno, pre svega, majka.“\nMariju Mali je tužilaštvo pozvalo da da izjavu krajem marta prošle godine.\nU izveštaju Agencije ukazuje se i na odnos Siniše Malog i biznismena Petra Matića koji je vlasnik mnogih domaćih kompanija. Ne ulazeći u detalje, navodi se da je Poreska uprava obavestila Agenciju da je Mali dobijao novac od firmi koje su povezane sa Matićevom kompanijom „City Real Estate“.\nInače, ova kompanija je izgradila stambeni kompleks „Oaza“ u kojem je Mali kupio stanove.\nPošto je skupljajući podatke o imovini i prihodima Siniše Malog došla do sumnji da je izvršio više krivičnih dela, tadašnja direktorka Agencije Tatjana Babić obavestila je Više javno tužilaštvo u Beogradu. „Molimo da Agenciju upoznate o preduzetim merama“, navodi se u izveštaju.\nBabić se, piše u izveštaju, obratila i Sektoru za borbu protiv privrednog kriminala Ministarstva unutrašnjih poslova Bugarske.\nTagoviaferaaferebeogradbeogradski izbori 2018bugarskamalimalverzacijamarija malinekretnineoaza zvezdarasiniša malivršac\nOvaj trik donosi RAZORNI orgazam ali ga lekari ne preporučuju


Uhapšeno sedam osoba zbog genocida u Srebrenici - Portal 072info\nSedam osoba je uhapšeno na raznim lokacijama u Srbiji zbog sumnje da su počinili egzekucije u Kravicama kod Srebrenice. U pitanju su prva hapšenja na teritoriji Srbije zbog masovnih egzekucija u Srebrenici i okolini.\nSlužba za otkrivanje ratnih zločina uhapsila je N.M, A.G, M.B, A.D, B.M, J.P i D.P po nalogu Tužilaštva za ratne zločine, a zbog sumnje da su počinili ratni zločin protiv civilnog stanovništva.\nJedan od uhapšenih, kako je danas objavila agencija AP, je i bivši komandant jedne od jedinica u Specijalnoj brigadi policije MUP-a Republike Srpske Nedeljko Milidragović. Kako navodi agencija, čovjek poznat kao “Neđo Kasapin” je sada postao “uspješan biznismen u Srbiji”.\nTužilaštvo za ratne zločine donijelo je naredbu za sprovođenje istrage protiv bivših pripadnika Centra za obuku “Jahorina” u sastavu Specijalne brigade MUP-a Republike Srpske, zbog postojanja osnova sumnje da su u Srebrenici, na lokalitetu Kravice, počinili ratni zločin protiv civilnog stanovništva. Tužilac za ratne zločine Vladimir Vukčević izjavio je za AP da su nadležni rano jutros racijama na više lokacija po Srbiji pokušali da uhapse osam osumnjičenih za ratne zločine u Srebrenici, ali je jedan od njih sada u bijegu.\n“Više ljudi je bilo u fokusu naše istrage, ali smo za sada uspjeli da privedemo sedam od osam osumnjičenih”, rekao je Vukčević i dodao da se radi o “bivšim pripadnicima specijalne brigade policije bosanskih Srba”.\n“Važno je naglasiti da je ovo prvi put da se Tužilaštvo za ratne zločine bavi masovnim ubistvima civila i ratnih zarobljenika u Srebrenici”, rekao je za AP Bruno Vekarić, zamjenik tužioca za ratne zločine. Vekarić kaže da se Srbija približava ključnom trenutku u suočavanju sa prošlošću. “Mi se nikada nismo bavili zločinom takvih razmjera. Veoma je važno da Srbija zauzme jasan stav prema Srebrenici kroz sudski proces”, rekao je Vekarić.\nPodrška iz Tužilaštva BiH\nAkcija lišenja slobode izravan je rezultat saradnje dva tužilaštva i glavnih tužilaca, u okviru koje je vršena razmjena informacija, saznanja i dokaza o osobama osumnjičenim za ratne zločine u Srebrenici, a koje se nalaze u Srbiji i imaju državljanstvo te zemlje, saopćeno je jutros iz Tužilaštva BiH. Uspješnom saradnjom kolege u Srbiji su identificirali i locirali počinitelje ratnih zločina, te je rano jutros, u više gradova širom Srbije, lišeno slobode ukupno 7 osumnjičenih osoba.\nZa vrijeme trajanja aktivnosti glavni tužioci Salihović i Vukčević bili su u stalnom kontaktu i koordinaciji.\nOve osobe su pod istragom i osumnjičene su da su kao bivši pripadnici Specijalne brigade policije Centra za obuku Jahorina MUP-a RS, izravno sudjelovali u ubistvima najmanje 1000 zarobljenih Bošnjaka, muškaraca i dječaka, na lokalitetu Zemljoradničke zadruge Kravica, u mjesecu julu 1995. Više osoba osumnjičenih za ovaj zločin, ranije je procesuirano u predmetima Tužilaštva BiH, a protiv određenog broja osoba istraga je još u toku.\nU okviru saradnje i pružanja pomoći kolegama iz Srbije, predstavnici obitelji žrtava ratnih zločina, u svojstvu oštećenih, dali su suglasnost pravosuđu Srbije za procesuiranje ovih osumnjičenih, što predstavlja jasan znak povjerenja i saradnje. Tužilaštvo BiH upućuje kolegama u Srbiji punu podršku u radu na procesuiranju ovog predmeta i upućuje čestitke tužilaštvu i policiji za uspješno i profesionalno realiziranu akciju lišenja slobode osumnjičenih na području Srbije, saopćeno je iz Tužilaštva BiH.


Opasna igra šibicama: Odnosi Rusije i Amerike dotakli dno - čuje li svet opomenu iz Moskve /video/ - Sputnjik Srbija\n03:59 11 Maj 2021\nOpasna igra šibicama: Odnosi Rusije i Amerike dotakli dno - čuje li svet opomenu iz Moskve /video/\n22:32 09.04.2021 Preuzmite kraći link\nDanašnja situacija u svetu, opisao je šef ruske diplomatije Sergej Lavrov u nedavnom intervjuu „Prvom kanalu“, „kreće se između vežbe apsurda i opasne igre šibicama“. Odnosi Rusije i Zapada „dotakli su samo dno“, a sa druge strane, dodao je, ne naročito utešno, stoji samo „nada da smo odrasli ljudi koji razumeju rizike dalje eskalacije tenzija“.\nKada je, sredinom februara, posle najave još jednog novog kruga sankcija Evropske unije Rusiji, Lavrov upozorio da će doći do potpunog prekida njihovih odnosa, i pritom napomenuo da Rusija „ne želi da se izoluje od globalnog života“, ali da „mora da bude spremna na to. Ako želite mir, pripremajte se za rat“, izazvao je burnu reakciju svojih kolega iz vodećih članica Evropske unije.\nOni su, preneo je tada „Rojters“, reči ministra inostranih poslova Ruske Federacije nazvali „uznemirujućim i neshvatljivim“.\nNasuprot tome, mesec i po dana kasnije, u televizijskom razgovoru s Vjačeslavom Nikonovim — unukom Staljinovog ministra spoljnih poslova Vjačeslava Molotova — i Dmitrijem Sajmsom, predsednikom Centra za nacionalni interes iz Vašingtona, Sergej Lavrov ne ostavlja utisak čoveka koji je imalo uznemiren onako neshvatljivim razvojem događaja; naprotiv, deluje da je pomiren sa baš takvom sudbinom i, štaviše, obodren u maniru nekoga ko je konačno prozreo trikove opsenara koji ga je predugo obmanjivao i sad tačno zna šta mu je činiti.\nTe se i zato ne smeju, kao izraz nediplomatskog preterivanja ili čak straha u kome su velike oči, relativizovati ili zanemariti upozorenja Sergeja Lavrova o „konstantnoj degradaciji infrastrukture odvraćanja u vojno-političkoj i strateškoj sferi“, i o „sramnoj i neprihvatljivoj retorici“ predsednika SAD Džozefa Bajdena i njegovih saradnika s kojima se „teško može ozbiljno razgovarati“. A pritom je „sve i mnogo ozbiljnije od puke retorike“.\nA opet, opomenuće šef ruske diplomatije, sa upadljivom dozom samouverenosti ali bez razmetljivog busanja u grudi, „šta još mogu da nam urade? Koliko dobro oni uopšte poznaju istoriju?“. Politika pritiska na Rusiju, koja je otpočela još u vreme Baraka Obame i koju je Donald Tramp pokušao da promeni „ali mu nije bilo dozvoljeno da to učini“, naglasio je Lavrov, „nema šanse da uspe“.\nGazda se vratio\nOtprilike je tolika, prema njegovoj proceni, i verovatnoća da će Evropska unija u odnosima s Rusijom početi da gleda svoja posla umesto da postupa u skladu s tuđim, to jest, američkim strateškim interesima.\nLavrov: Vašington se ponaša kao „huligan iz dvorišta“\nPa zato Sergej Lavrov, s prezirom koji nije ni pokušao da sakrije, ukazuje da su ovi NATO saveznici „jasno odahnuli sa zadovoljstvom kada je Bajdenova administracija zamenila Donalda Trampa. Svi su bili srećno što ponovo imaju nekoga da im kaže šta da rade.\nEmanuel Makron još povremeno uzaludno pokušava da spomene inicijativu o strateškoj autonomiji Evropske unije, ali niko drugi u Evropi ne želi čak ni da razgovara o tome. Gotovo je, gazda se vratio... Bez presedana su izjave načinjene tokom nedavnog virtuelnog samita EU sa Džoom Bajdenom. Ne sećam se da sam ikada ranije čuo takva zaklinjanja u vernost... Ako je Evropska unija izabrala da igra ne-samostalnu ulogu u međunarodnoj areni, to je njeno pravo. Mi ništa ne možemo da učinimo povodom toga... Nećemo da kucamo na zaključana vrata“.\nTim pre što se na drugom kraju sveta nalaze vrata koja su širom otvorena za saradnju na ravnopravnim osnovama. „Naš odnos s Kinom“, objasnio je Lavrov, „potpuno je drugačiji od tradicionalnog vojnog saveza... To nam i nije cilj. U izvesnom smislu, imamo čak i bližu vezu“.\n„Oni koji se Kini i Rusiji obraćaju bez dužnog poštovanja, ili nas gledaju s visine ili nas vređaju, samo su bezvredni političari i stratezi“.\nA „oni koji se Kini i Rusiji obraćaju bez dužnog poštovanja, ili nas gledaju s visine ili nas vređaju, samo su bezvredni političari i stratezi“, napomenuo je Lavrov, i podsetio da se „svi sećaju reči Henrija Kisindžera da Sjedinjene Države treba da imaju odnose s Kinom koji su bolji od odnosa između Kine i Rusije, i obrnuto... Mnogi sad ocenjuju da su Sjedinjene Države počinile ogromnu stratešku grešku istovremenim nastupom protiv Rusije i Kine, čime su katalizovale njihovo zbližavanje“.\nDijalog na ravnopravnim osnovama\nZnači li to da je Rusija, barem za dogledno vreme, odustala od ideje popravljanja odnosa sa Zapadom? Koliko su zapravo duboki, i kojem cilju treba da posluže, odnosi Rusije i Kine? I zašto je Sergej Lavrov svoj intervju „Prvom kanalu“, u kome je precizno opisao ruski pogled na apsurdno opasnu igru šibicama u današnjem svetu, okončao ocenom da Sjedinjene Države samo jedna odluka deli od situacije kakva je bila u Sovjetskom Savezu?\nOvo su pitanja o kojima su u „Novom Sputnjik poretku“ govorili dopisnik „Večernjih novosti“ iz Moskve Branko Vlahović i urednik u „Politici“ Bojan Bilbija.\nKremlj: Pritisak Zapada na Rusiju je politika „meke sile“\n„Iako ne zatvara vrata dijalogu, Rusija neće da kleči i da moli Zapad da poprave odnose“, tumači Branko Vlahović glavnu poruku koju je uputio Sergej Lavrov. „Kao što je u više navrata i Vladimir Putin poručio — razgovor je moguć samo na ravnopravnoj osnovi, a nikako sa pozicija sile“.\nPodsećajući da je ovakav stav Putin po prvi put javno izrazio još 2007. u svom čuvenom govoru na Minhenskoj bezbednosnoj konferenciji, Bojan Bilbija ukazuje da je, „iako neophodan, dijalog Rusije i Zapada u današnjim okolnostima potisnut u drugi plan. A sve više brige izaziva mogućnost da dođe do sukoba negde na širokom prostoru od Balkana do Baltika, preko Kavkaza, Ukrajine... I sve to uz konstantno narastanje tenzija i propagandu koja ih dodatno podstiče“.\n„Postoji jedna ružna inercija u američkom ponašanju. Oni nikako da se osveste i da shvate da sa današnjom Rusijom ne mogu da komuniciraju kao što su navikli tokom devedesetih godina. Lavrov im je to sad i otvoreno rekao, i upravo taj ton kojim im se obraća, uz poruku da ne računaju na bilo kakvo popuštanje, i predstavlja glavnu novost u odnosu Moskve prema Vašingtonu“, napominje Branko Vlahović.\nAmerikanci pokušavaju da zaustave „geopolitički točak“ nad kojim gube kontrolu, ukazuje Bilbija, i u tom kontekstu povezuje pitanja mogućeg obnavljanja sukoba u Ukrajini i dovršetka izgradnje gasovoda „Severni tok 2“: „Ideja se sastoji u tome da se podstaknu sukobi u Ukrajini, što bi onda bilo iskorišćeno kao razlog za odustajanje od 'Severnog toka 2' i, posledično, za razdvajanje članica EU i Rusije na duži vremenski period“.\nRusija: Amerika želi da nas kazni jer vodimo nezavisnu politiku\nS druge strane, uveren je Branko Vlahović, „rata neće biti“, i za tu prognozu nudi razložno opravdanje: „Amerikanci su navikli samo da ratuju sa mnogo slabijima od sebe. A Rusija im je, sa svojom vojnom silom, ne samo ravnopravna, već je u mnogim aspektima postala i superiornija“.\nTe i zato, pored faktora kao što je produbljivanje sveobuhvatne saradnje Rusije i Kine, zaključuje Bojan Bilbija, „i Henri Kisindžer i drugi zagovornici realpolitike u međunarodnim odnosima i upozoravaju Ameriku da odustane od pokušaja da se Rusiji obraća s pozicije sile jer to ni do čega dobrog neće dovesti. Zato su i pozvali Bajdena da sagleda realne američke interese, jer će se nastavak konfrontativnog pristupa na kraju loše završiti po samu Ameriku. Bajden je, međutim, odlučio da njihov savet ne posluša...“\nUpozorenja Zapada Rusiji - ljutita reakcija istorijskog gubitnika\nRat u glavama i za glave ljudi – nove metode američkog rata protiv Rusije\nEU, Kina, odnosi, zapad, SAD, Amerika, Rusija, Sergej Lavrov


Tanjug 4. maja 2021. 20:29\nPODGORICA – Mitropololija crnogorsko primorska (MCP) saopštila je danas, povodom skrnavljenja crkve Svetog Nikole u Kotoru, da iako počnioci, bez ikakve sumnje, snose ličnu odgovornost, uključujući zakonsku, za svoje nečasno činjenje, oni su samo prirodna posledica agresivne i ekstremističke retorike koja se konstatno i nekažnjivo već decenijama širi protiv SPC u Crnoj Gori.\n„Postoji čitav arsenal najogavnijih laži, etiketa i manipulacija o Crkvi koje pojedinci, razne organizacije i njihova medijska glasila gotovo svakodnevno ponavljaju. U tome naročito prednjače političke partije bivšeg režima i njihove satelitske organizacije, svi oni predvođeni predsednikom najjače od tih partija“, navodi se u saopštenju MCP.\n„Crkva Svetog Nikole, a verovatno ni mnogo starija crkva Svetog Luke pored nje, u svojoj istoriji nisu zapamtili ovakav odnos. Prolazili su mimo nje mnogi nedobronamjerni ljudi, među kojima i nemali broj onih koji su došli kao vojnici neprijateljskih vojski, ali se niko nije usudio da učini išta slično, i to na Vaskrs, najsvečaniji dan te crkve“, navodi se u saopštenju Mitropolije\nIz MCP upozoravaju da je „bezumlje u Crnoj Gori počelo da dobija svoje nezamislive oblike crkvofobije i srbofobije“, a oba ta vida su, kako dodaju, na najbrutalniji način iskazana u delima i rečima počinilaca ovog nedela.\n„Javnosti su već poznati crnogorski elektronski i štampani mediji u privatnom vlasništvu koji se, nekad se čini, takmiče među sobom kako da što gore predstave Crkvu i smisle što ogavniju laž i manipulaciju, pod krinkom analitičkog komentara ili navodnih insajderskih saznanja“, navodi se u saopštenju.\nOno, međutim, što, kako napominju, svakako doprinosi stvaranju mržnje i netrpeljivosti prema Crkvi, a što se ne može opravdati nikakvom uređivačkom politikom je odnos Javnog servisa, „koji služi kao podesan podijum za svakoga ko želi da pljuje po Crkvi, a u tom slučaju se i ne postavlja pitanje da li je govornik iz Crne Gore, kao što se to čini kad neko Crkvu podržava“.\n„Ukoliko pojedinca decenijama svakog dana bombardujemo sa stotinama obmana i neistinama, proglašavajući pripadnike nekih od tih identiteta za izdajnike, ‘ludački pokret’, okupatore (ovo je najluđe od svega – okupatorima nazivati ljude čiji su preci kosti ostavljali za slobodu ove zemlje) i one koji hoće da unište Crnu Goru za račun tuđih interesa, neminovno dovodimo do situacije u kojoj će neko da skrnavi bogomolje, psuje ovu ili onu majku a na kraju počne da se i fizički obračunava sa tim ‘izdajnicima“‘, upozoravaju iz Mitropolije.\nIz Uprave policije su podogoričkim „Vijestima“ nezvanično kazali da su uspeli da identifikuju tri osobe, od kojih su uzeli izjavu.\nNisu, kako dodaju „Vijesti“, ni potvrdili ni demantovali informacije tog lista „da je među izgrednicima bio i odbornik Demokratske partije socijalista (DPS) i vaterpolista Primorca Danilo Adžić“.\nIzvor „Vijesti“ tvrdi da su u društvu vatrepoliste Danila Adžića (DPS) bili bivši fudbaler Bokelja Miloš Banićević i karatista Danijel Krivokapić


Alimpijević: Šved, Marković, Dženkins... Sa ovakvim rosterom, Himki ima ozbiljne namere! (FOTO) | Sport | Espreso\nAlimpijević: Šved, Marković, Dženkins... Sa ovakvim rosterom, Himki ima ozbiljne namere! (FOTO)\nKošarkaši Crvene zvezde u 13 časova lete pravo iz Zagreba, gde su u nedelju gostovali Cedeviti, za Moskvu, gde ih već sutra očekuje meč trećeg kola Evrolige protiv Himkija\nObjavljeno: 23.10.2017. 12:49h\nTrener košarkaša Crvene zvezde Dušan Alimpijević ocenio je da je predstojeći rival crveno-belih u Evroligi Himki izvanredna ekipa, koja je pokazala da neće biti samo učesnik najjačeg evropskog takmičenja.\n- Izvanredan sastav, koji je svojim potezima tokom prethodnog prelaznog roka, pokazao da ne želi i neće biti tek učesnik ovogodišnjeg izdanja Evrolige. Sa ovakvim rosterom, koji predvodi Aleksej Šved, Himki ima ozbiljne namere u VTB i Evroligi. Tu je i naš Stefan Marković, jedan od najboljih plejmejkera u Evropi, koji igra u oba pravca pođednako dobro, Čarls Dženkins koji je toliko puta pokazao kvalitet, ali i osobinu koju nemaju mnogi stranci, da je spreman da se podrede timu u potpunosti - rekao je Alimpijević za klupski sajt.\nGejt 7 je imao totalno bizarnu 3D koreografiju protiv PAOK-a, ali za nju postoji savršeno logično objašnjenje! (VIDEO)\nKošarkaši Crvene zvezde u 13 časova lete pravo iz Zagreba, gde su u nedelju gostovali Cedeviti, za Moskvu, gde ih već sutra očekuje meč trećeg kola Evrolige protiv Himkija.\n- Putujemo u Moskvu nakon loše utakmice u Zagrebu, nemamo ni previše prostora za pripremu, jedan trening, ali već smo najavljivali da nas očekuje jak ritam tokom ovih šest dana. Idemo u istom sastavu kao i za utakmicu u Zagrebu, nema (Nemanje) Dangubića, svi ostali su spremni - rekao je Alimpijević.\nKapiten Branko Lazić istakao je da ekipa u Moskvu odlazi sa željom da odigra dobru utakmicu.\nSTIGLE SU VESTI KOJIH SMO SE PLAŠILI: Klipersi objavili šta je Teo povredio i koliko ga neće biti na terenu! (VIDEO)\n- Da se ne ponavljamo previše, nemamo mnogo vremena da se osvežimo i pripremimo, znali smo da nas očekuje ovakav ritam u ovom periodu. Himki je iskusna ekipa, sa velikim kvalitetom koji joj omogućava da napravi nešto značajnije u ovogodišnjoj Evroligi. Tu su Stefan Marković, moj nekadašnji saigrač Čarls Dženkins, dosta izuzetno kvalitetnih stranaca, i naravno ruski reprezentativac Aleksej Šved, kao lider te ekipe. Atletski izuzetan tim, ali idemo da odigramo dobru utakmicu, jer svaki meč u ovakvom takmičenju mnogo znači za naš tim - kazao je Lazić.\nUtakmica između Himkija i Crvene zvezde igraće se sutra od 19 časova u "Mitišči areni".\nBONUS VIDEO: Milko Bjelica posle pobede nad Barselonom\n(Espreso.rs/Beta/KK Crvena zvezda)\nKK Crvena zvezdaKK HimkiEvroligaStefan MarkovićAleksej ŠvedČarls DženkinsDušan Alimpijević


KORONA U SRPSKOJ Zaražen još jedan lekar prijedorske bolnice i korisnik doma za stare iz Kneževa\nMeđu 33 novozarežnih na novi korona virus je jedan lekar iz bolnice “Mladen Stojanović” Prijedor.\nPo podacima Mnistarstva zdravlja, u okviru aktivnog nadzora, u protekla 24 časa, testiran je još 101 zdravstveni radnik iz Banjaluke, Prijedora, Novog Grada, Trebinja, Gradiške, Bijeljine, Čelinca, Laktaša, Broda, Dervente, Teslića, Kotor Varoši, Istočnog Sarajeva i Foče. Osim lekara iz Prijedora, svi nalazi su negativni, piše Srpskainfo.\nNovi virus korona potvrđen je i kod jednog korisnika doma za starije osobe iz Kneževa.\nU poslednja 24 časa testirano je i još 50 osoba iz lokalnih karantina ili objekata za izolaciju i svi rezultati testova su negativni.\nDo sada je u Republici Srpskoj potvrđeno 1.201 slučaj virusa korona, a oporavilo se 511 osoba.\nOd posledica COVID 19 preminula je 81 osoba.\nSVI TESTIRANI VASPITAČI NEGATIVNI Među novozaraženima i jedan lekar iz UKC RS\nPOD NADZOROM 16.463 OSOBE Među zaraženima u Srpskoj i lekar iz Doboja, testiranje onih sa kojima je bio u kontaktu\nZAŠTITA STANOVNIŠTVA I PRIVREDE Opštine i gradovi u Srpskoj moraju da pojačaju epidemiološke mjere


Prijavljivanje sive ekonomije uz pomoć ĆatBot aplikacije\nTanjug 25. februara 2021. 10:22\nBEOGRAD – Prijavljivanje sive ekonomije i kršenja epidemioloških mera u Srbiji od danas je dodatno olakšano jer je građanima i privrednicima na raspolaganju IVA, ĆatBot aplikacija republičkih inspekcija.\nNova usluga dostupna je na veb portalu Koordinacione komisije za inspekcijski nadzor www.inspektor.gov.rs, i pruža podršku u popunjavanju onlajn obrasca za prijavu, saopšteno je iz NALED-a.\nAplikacija ĆatBot IVA (Inspector Virtual Ašistant) povećaće efikasnost i automatizaciju rada Kontakt centra republičkih inspekcija osnovanog u martu prošle godine.\nPutem onlajn razgovora sa strankama, IVA će pomoći da se izbegnu čekanja, dodatno angažovanje operatera i analitičara, kao i inspekcija, jer će obrada brojnih neadekvatnih zahteva i ponavljajući poslovi biti zamenjeni radom softverske aplikacije.\n„Za 11 meseci rada, Kontakt centru je upućeno gotovo 17.000 prijava i IVA će biti velika pomoć u obradi svih budućih predstavki“, kaže Dragan Pušara, šef Jedinice za inspekcijski nadzor u NALED-u.\nDodaje da će ĆatBot aplikaciju razvijati kroz tri faze.\nU okviru prve faze, kako navodi, aplikacija će služiti za navigaciju i pomoć građanima da popune onlajn formu, dok će druga faza omogućiti početnu trijažu pitanja i predstavki.\n„Poslednja faza podrazumeva nadogradnju aplikacije, kao i pružanje informacija o zakonskoj regulativi i inspekcijskoj praksi kako bi se stranke edukovale i smanjio broj poziva, predmeta i predstavki koje nisu u nadležnosti republičkih inspekcija“, objašnjava Pušara.\nReformu i modernizaciju sistema inspekcijskog nadzora pokrenulo je 2017. godine Ministarstvo državne uprave i lokalne samouprave u saradnji s NALED-om i uz finansijsku i tehničku podršku Evropske banke za obnovu i razvoj, u cilju poboljšanja rada inspektora i ukupnog poslovnog okruženja u Srbiji.\nUz podršku NALED-a osnovana je Jedinica za podršku Koordinacionoj komisiji za inspekcijski nadzor, koja je koordinisala sveobuhvatnu reformu i koja uključuje 44 inspekcije u 14 ministarstava.\nJedna od ključnih mera Nacionalnog programa za suzbijanje sive ekonomije je uspostavljanje i razvoj Kontakt centra republičkih inspekcija. To je jedinstveno upravno mesto mesto gde privrednici i građani mogu da prijave sivu ekonomiju, neregistrovane subjekte i nelojalnu konkurenciju, kao i nepravilnosti ili pritužbe na rad inspektora putem portala, telefona, e-pošte i glasovne pošte.\nOd 16.884 prijava građana i privrede, više od 5.000 bilo je u nadležnosti republičkih inspekcija, 1.270 je prosleđeno lokalnim inspekcijama, dok je kod ostalih strankama data informacija ili pravna podrška.\nNajviše prijava upućeno je Inspektoratu za rad (1.134), Tržišnoj (1.061), Poreskoj (1.036) i Sanitarnoj inspekciji (811).\nPored podrške u popunjavanju onlajn obrasca, za građane i privredu je pripremljena detaljna lista problema, odgovori na pitanja i moguća rešenja, koja će putem ĆatBot aplikacije biti dostupna za 15 inspekcija, uključujući tržišnu, sanitarnu, građevinsku, veterinasku, poljoprivrednu, prosvetnu, zdravstvenu inspekciju, Poresku upravu, itd.


UMETNOST NA SILU - Drugi tradicionalni laserski samit jeftine grafike\nponedeljak, 10.maj 2010. − 11.maj 2010.\nUmetnički kolektiv TURBOSUTRA, u saradnji sa Centrom za kulturnu dekontaminaciju (CZKD), uz podršku kompanije EPSON i BS Procesor organizuje drugi Laserski samit jeftine grafike.\nLaserski samit jeftine grafike, koji se ove godine održava pod sloganom “Umetnost na silu“, okuplja kreativce iz oblasti dizajna, ilustracije i vizuelnih komunikacija sa ciljem promocije i afirmacije mladih dizajnera, grafičkog dizajna i srodnih medija među najširom publikom.\nNa ovogodišnjem Laserskom samitu jeftine grafike biće predstavljeni radovi više od 100 dizajnera iz Srbije i celog sveta. Radovi će biti reprodukovani na standardnom kancelarijskom papiru, A4 formata, štampani na laserskom štampaču, u crno beloj tehnici.\nPaviljon Veljković će biti transformisan u poseban poligon za prezentaciju više od 100 originalnih radova. Monumentalno mesto će zauzimati tri laserska štampača na kojima će se reprodukovati predstavljeni radovi i po simboličnoj ceni prodavati posetiocima.\nIdeja je da se na ovaj zanimljiv način omogući da radovi talentovanih mladih dizajnera budu dostupni najširoj publici.\nCilj Laserskog samita jeftine grafike je da, s podjednakom pažnjom, predstavi radove najvećih zvezda dizajna i talentovanih, mladih stvaralaca čije vreme tek dolazi.\nLaserski samit jeftine grafike je manifestacija koja je po prvi put organizovana u maju 2009. godine u CZKD kada su predstavljeni radovi više od 30 dizajnera i ilustratora iz zemlje i regiona.\nTema prvog Laserskog samita jeftine grafike bila je “Umetnost u doba recesije”.\nCilj je bio da se uspostavi novi koncept komunikacije sa publikom, širokodostupna i jeftina umetnička dela za sve.\nPosetioci su za celih 100 dinara mogli da kupe komad umetnosti i time daju širi socijalni značaj celoj manifestaciji.\nUz svaki rad na izložbi bio je priložen upitnik koji su popunjavali učesnici izložbe, koji su se na duhovit način bavili problematizovanjem položaja dizajnera u savremenom tržištu, odnosa dizajna i savremene umetnosti, socijalne i političke osvešćenosti i specifičnostima stvaralačkog procesa i životnog stila dizajnera.\nNa ovogodišnjem Laserskom samitu jeftine grafike osim velikih zvezda međunarodne i domaće dizajnerske scene, koji su potvrdili svoje učešće, biće predstavljeni radovi mladih dizajnera i studenata umetničkih fakulteta.\nU večerenjem delu programa biće održani nastupi beogradskih di-džejeva.\nPoseban segment projekta predstavlja objavljivanje publikacije u kojoj će bili predstavljeni svi radovi sa Laserskog samita jeftine grafike 2010.\nTime se obezbeđuje trajan trag o održanom o Laserskom samitu jeftine grafike koji će postati tradicionalna godišnja izložba.


Taksisti traže niže cene\n5 Jun 2014 - 05:00 Vesti Link\nPoznato je da među ljudima vlada mišljenje da taksisti "deru" i činjenica je da većina ljudi sumnja u ispravnosti njihovih taksimerara za koje veruju da "zakidaju". Ali evo jednog primera udruženja taksista koje traži od gradske uprave da se smanji cena njihovih usluga.\nZrenjanin je poznat, između ostalog, po tome da su taksi usluge u ovom gradu veoma povoljne. Takozvani "start" košta 70 dinara dok svaki pređeni kilometar staje 35 dinara, u prvoj tarifi.\nMeđutim udruženje taksista u ovom gradu podnelo je zahtev za korekciju, konkreno za smanjenje, cena usluga taksi prevoza Gradskom veću i kancelariji gradonačelnika.\n"Uvereni smo da se ove cene mogu sniziti i prilagoditi stvarnoj kupovnoj moći naših sugrađana. Predlažemo gradskoj vlasti da proceni realne minimalne ekonomske cene usluga taksi prevoza i onda predlog uputi Gradskom veću na usvajanje, u čijoj je nadležnosti to pitanje," rekao je Dragan Vidaković, direktor udruženja taksista.\nMišljenje ovog udruženja jeste da bi cenu trebalo da odredi lokalna samouprava uz obaveznu konsultaciju sa drugim taksi prevoznicima u Zrenjaninu.\n"Nismo želeli da namećemo naše rešenje i našu računicu, jer smatramo da nismo kompetentni to da činimo. U svakom slučaju, korist od toga imali bi građani koji su, svakako, u teškoj materijalnoj situaciji, a znamo da taksi usluge nisu luksuz, već potreba," dodaje Vidaković.\nOčekuje se da se na ulicama Zrenjanina do kraja godine nađe 50 novih automobila marke "Hjundai", koji bi bili opremljeni uređajima za korišćenje metana kao pogonskog goriva. To je još jedan korak ka snižavanju cena taksi prevoza u ovom gradu. Korišćenje metana kao pogonskog goriva za taksi vozila je među prvima primenilo jedno taksi udruženje u Kruševcu.


Počeo trgovinski rat između Kine i SAD\nRTS\t06.07.2018 11:02\nCarine na američku robu su "odmah stupile na snagu" nakon što je Vašington povećao svoje tarife, saopštilo je kinesko ministarstvo inostranih poslova, prenosi agencija AP.\nTrampova administracija tvrdi da je Kina razvila "predatorske taktike" u nastojanju da pretekne SAD na planu globalne tehnološke dominacije.\nProvladin list Čajna dejli je optužio Trampovu administraciju da se "ponaša kao banda huligana", koja bi mogla da nanese štetu globalnoj ekonomiji ukoliko je druge zemlje ne zaustave, dodajući da "ne treba da postoje dvoumice u pogledu u odlučnosti Pekinga".\n"Nema pobednika u trgovinskom ratu", naveo je predsednik te komore Vilijam Zarit u saopštenju, dodajući da američke kompanije žele pravedniji tretman, dok će im tenzije između SAD i Kine naškoditi.\n"Pozivamo dve vlade da se vrate za pregovarački sto", poručio je Zarit.


Da građani mogu utjecati na rad predstavnika vlasti putem modernih tehnologija i novih načina komuniciranja, imali smo priliku vidjeti na današnjoj sjednici Skupštine Hercegovačko-neretvanskog kantona. Naime, zastupnik u Skupštini HNK, g-din Adis Bubalo je, potaknut sve češćim pitanjima vezanim za oblast savjetništva i mentorstva u obrazovanju, kojeg su mu upućivali prosvjetni radnici, na portal, odnosnu u virtulnu građevinu smješteno na adresi www.virtuelniparlament.ba postavio anketno pitanje: “Ko je u pravu po pitanju dodataka na platu za mentore i savjetnike u prosvjeti HNK?”.\nRezultati ispitivanja javnog mnijenja, koje je zastupnk Bubalo dobio ovim putem, a koji su išli u prilog zahtjevima Sindikata prosvjetnih radnika, ponukali su zastupnika Bubala da na današnjoj sjednici Skupštine HNK i službeno pokrene inicijativu kojom od resornog Ministarstva traži da zakonski uredi ovu oblast.\nPozivamo zastupnike u svim parlamentima u BiH, da koriste mogućnosti koje im ova virtuelna građevina, smještena na adresi www.virtuelniparlament.ba nudi, te da ostvaruju direktnu komunikaciju sa građanima, a građane da se direktno uključe u procese donošenja odluka. U virtuelnom parlamentu se nalazi 16 skupštinskih sala i više od 600 kancelarija poslanika i delegata u bh. parlamentima i on je odlična prilika parlamentarcima u BiH da, kroz svoje virtuelne urede, pokažu spremnost i zainteresiranost da direktno komuniciraju s građanima. S druge strane, građani mogu, ne samo da dobiju precizan uvid u rad svakog od poslanika, nego i da se direktno uključe u donošenje odluka, kao što to pokazuje i današnji primjer.


Beta 21. septembra 2018. 09:25\nEvropski komesar za proširenje i susedsku politiku Johanes Han izjavio je da sporazum Beograda i Prištine mora biti specifičan i prilagodjen, a ne presedan, i da mora biti u skladu sa medjunarodnim pravom.\n„Stav visoke predstavnice Federike Mogerini kao posrednika u pregovorima je jasan i bio je jasan od početka njenog mandata – zajednička akcija o trajnom miru izmedju Srbije i Kosova i u regionu u celini je glavni prioritet za EU“, rekao je on u intervjuu za podgoričku Pobjedu.\nUpitan da li je za EU prihvatljiva promena granica i da li su stavovi Badinterove komisije o nepromenjivosti granica bivših federalnih jedinica Jugoslavije i dalje na snazi, on je rekao da što se tiče dijaloga Beograda i Prištine trajno rešenje znači održivo, realno rešenje prema medjunarodnom pravu.\n„Ovo je vodeći princip, nakon što su radovi na završnoj fazi dijaloga započeli u julu prošle godine. Svaki sporazum mora biti specifičan i prilagodjen, a ne presedan, i da doprinese regionalnoj stabilnosti i putu regiona ka EU. Strane zajednički definišu okvir za zajedničku saglasnost i javno su kazali kako vide prioritete za trajno rešenje. Treba im dati prostor za dogovor o sadržaju sveobuhvatnog sporazuma o normalizaciji“, rekao je on.\n„Trudimo se i nastavićemo da intenzivno radimo sa obe strane na sveobuhvatnom i održivom sporazumu koji će podržati medjunarodna zajednica i koji će u potpunosti sprovesti sve strane. Dozvolite mi da podsetim da se nijedna nova država ne može pridružiti Evropskoj uniji bez rešavanja bilateralnih pitanja“, dodao je Han.\nGovoreći o Crnoj Gori, on je rekao da pet godina nakon početka pregovora o pridruživanju očekuju konkretne rezultate reformi vidljive gradjanima Crne Gore, a posebno u borbi protiv korupcije i organizovanog kriminala, kao i slobodi medija.\n„Primećen je neki napredak tokom leta, na primer, oduzimanje droge i hapšenja vezana za krijumčarenje cigareta u Luci Bar. Medjutim, i dalje je potrebno još rezultata u ključnim oblastima, uključujući trgovinu ljudima, pranje novca i oduzimanje i konfiskaciju kriminalnih sredstava“, rekao je Han.\n„Više puta sam naglasio da očekujemo brzu i efikasnu istragu napada na novinare, uključujući i potpuno neprihvatljiv napad na Oliveru Lakić. Štaviše, političko mešanje u nacionalnu javnu televiziju (RTCG) i dalje je predmet ozbiljne zabrinutosti“, rekao je on.\nOn je dodao da bi sve političke partije trebalo aktivno da se uključe u rad radne grupe koja će se baviti izmenama izbornog zakonodavstva i naglasio da EU „veoma pažljivo“ prati dogadjaje vezane za skupštinsku radnu grupu i raduje se njenom formiranju.\n„Ova ad hok parlamentarna struktura trebalo bi da počne sa radom što pre, jer ima važne i ambiciozne zadatke pred sobom, uključujuć i sveobuhvatnu izbornu reformu, pitanje političkog mešanja u Savet nacionalnih javnih emitera, uklanjanje izazova vezanih za rad Državne izborne komisije i Agencije za borbu protiv korupcije, pronalaženje rešenja za izbor članova Sudskog saveta i rešavanje pitanja lokalnih izbora“, rekao je Han.


SAD: 16 saveznih država tuži Trampa zbog vanrednog stanja - Sputnjik Srbija\nSAD: 16 saveznih država tuži Trampa zbog vanrednog stanja\n11:44 19.02.2019 Preuzmite kraći link\nŠesnaest američkih saveznih država, predvođenih Kalifornijom, tužilo je administraciju američkog predsednika Donalda Trampa zbog odluke da proglasi vanredno stanje, kako bi obezbedila sredstva za izgradnju zida duž američko-meksičke granice.\nTužbi su se priključili državni tužioci Kolorada, Konektikata, Delavera, Havaja, Ilinoisa, Mejna, Merilenda, Mičigena, Minesote, Nevade, Nju Džerzija, Nju Meksika, Njujorka, Oregona i Virdžinije.\nNajnovija tužba dolazi samo nekoliko dana nakon što se Tramp u petak pozvao na vanredna ovlašćenja, pošto je Kongres prethodno odbio da ispuni njegov zahtev za isplatu 5,7 milijardi dolara za izgradnju zida koji je bio njegovo predizborno obećanje tokom predsedničke kampanje 2016. godine, prenosi Rojters.\n„Danas, na Dan predsednika, tužimo predsednika Trampa pred sudom kako bi obustavio svoju zloupotrebu predsedničkih ovlašćenja“, navodi se u saopštenju Besere.\n„Tužimo predsednika Trampa kako bismo ga sprečili da samostalno opljačka sredstva poreskih obveznika koja je Kongres zakonito izdvojio za narod naše zemlje. Za većinu nas, Kabinet predsednika nije mesto za teatar“, dodao je državni tužilac iz redova demokrata.\nTri zemljoposednika iz Teksasa i jedna ekološka grupa su u petak podneli prvu tužbu protiv najnovije odluke Trampa, navodeći da ona predstavlja kršenje Ustava i da ugrožava njihova imovinska prava.


GA i CEDEM: Poštovati propise koji štite lične podatke - Vijesti.me\nGA i CEDEM: Poštovati propise koji štite lične podatke\nOni su apelovali na nadležne državne institucije da, kako su rekli, konačno procesuiraju već uočene slučajeve kršenja tih propisa Edit\nIzbori (Foto: Arhiva "Vijesti")\nMINA 28. septembar 2012, 10:34 ažurirano 23. februar 2019, 06:07\nGrađanska alijansa (GA) i Centar za demokratiju i ljudska prava (CEDEM) apelovali su na pojedince, političke partije, medije i nevladine organizacije da aktivnosti u izbornoj kampanji sprovode u skladu sa propisima i dokumentima koji štite privatnost i lične podatke.\nOni su apelovali na nadležne državne institucije da, kako su rekli, konačno procesuiraju već uočene slučajeve kršenja tih propisa.\n“U dosadašnjem toku kampanje, registrovali smo više slučajeva u kojima je došlo do narušavanja privatnosti i neovlašćenog raspolaganja i korišćenja ličnih podataka, koje je rezultiralo njihovim objavljivanjem u medijima”, kaže se u saopštenju.\nIz GA i CEDEM-a su naveli da svako ukazivanje na eventualne zloupotrebe i neregularnosti u predizbornoj kampanji smatraju veoma značajnim, napominjući da se isto može i mora vršiti u skladu sa pozitivnim zakonskim propisima, prvenstveno sa Zakonom o zaštiti ličnih podataka.\n“Zbog toga smatramo da je neophodno da svi subjekti u predizbornoj kampanji, a posebno mediji, vode računa o poštovanju Zakona o zaštiti podataka o ličnosti”, dodaje se u saopštenju.\nGA i CEDEM su, kako su saopštili, među prvim nevladinim organizacijama koje su izradile zbirke ličnih podataka i o tome obavijestile Agenciju za zaštitu ličnih podataka.\n“Podsjećamo da su sva pravna lica u obavezi da izrade zbirke ličnih podataka kojima se definiše način prikupljanja, raspolaganja i čuvanja ličnih podataka. Na ovaj način se smanjuje rizik od zloupotrebe ličnih podataka jer je moguće utvrditi identitet odgovorne osobe koja je dozvolila da određeni lični podaci dospiju u javnost”, kaže se u saopštenju.\nOni navode da je posebno bitno da na taj način postupaju državne institucije, jer su brojni podaci koje su prikupljale državne institucije, dospjele u javnost suprotno pozitivnim zakonskim propisima.\n“U društvu u kojem postoje tendencije kršenja prava privatnosti, i mogućnost da se ista zloupotrijebe u političke svrhe, nikom od nas nijesu zagarantovana osnovna ljudska prava i slobode”, zaključuje se u saopštenju GA i CEDEM-a.


Tone kuća Samire Karić iz Pećišta\nHome / Srebrenica•Bratunac / Dešavanja / Tone kuća Samire Karić iz Pećišta\nBy eSrebrenica.ba on 26. February 2017.@esrebrenica\nSamiri Karić iz Pećišta, nedaleko od Potočara, majku dvoje djece, već duže vrijeme brinu obilne padavine koje ugrožavaju njihov dom.\nSamira se nekoliko puta obraćala našem portalu, a kaže da se pismeno obratila i Opštini Srebrenica.\n“Oni su prošle godine izašli na teren i dovezli mašine, ali nisu ništa uradili, sada je i gore”, kaže Samira Karić i objašnjava kako su tada iskopani kanali ali da to nije trajno rješenje.\nOna kaže da je njen dom ugrožen svaki put kada padaju obilne kiše jer se voda slijeva ispod montažne kuće koja se nalazi na blokovima koji tonu u zemlju.\nPrema njenim riječima, veoma je zabrinuta zbog uslova u kojim živi i očekuje od nadležnih da joj sagrade zidanu kuću kako ne bi brinula za sigurnost svoje djece.\nNekoliko puta do sada Samira se obračala našem portalu, a tokom poplava 2014. godine, uz našu asistenciju, Služba civilne zaštite opštine Srebrenica reagovala je na vijeme i njena kuća je bila zaštićena.


Fudbalerke Spartaka proslavile 13. titulu prvaka države\nSvečanom ceremonijom dodele medalja i pehara i vatrometom Ženski fudbalski klub Spartak večeras je, na subotičkom Gradskom stadionu, proslavio osvajanje trinaeste šampionske titule u istoriji kluba, a dvanaeste titule u nizu. Prvotimkama, stručnom štabu i sportskom direktoru ŽFK Spartak zlatne medalje uručio je gradonačelnik Subotice Stevan Bakić, dok je počasni predsednik Fudbalskog saveza Srbije Tomislav Karadžić kapitenu „plavih golubica“ Violeti Slović predao šampionski pehar. Pre velikog slavlja, savladan je „Mašinac Trace“ iz Niša (7:0) u poslednjem, šestom kolu „plej-ofa“ Super lige Srbije za žene.\nŽenski fudbalski klub Spartak superiorno je osvojio novu šampionsku titulu u prvenstvenoj sezoni 2021/2022. sa čak 20 pobeda u 20 utakmica, uz impozantnu gol-razliku – 134:5. Fudbalerke Spartaka prvu titulu prvaka države osvojile su u takmičarskoj sezoni 1974/1975, a od prvenstvene sezone 2010/2011. i osvajanja prve u nizu od 12 uzastopnih šampionskih titula počele su da ispisuju nove stranice istorije ženskog fudbala u našoj zemlji.\nUspesi Ženskog fudbalskog kluba Spartak na domaćoj i međunarodnoj fudbalskoj sceni doprineli su afirmaciji ženskog sporta i ženskog fudbala u Subotici. Veliki broj fudbalerki Spartaka brani boje naših reprezentativnih selekcija koje postižu sve bolje rezultate, o čemu svedoči i neverovatan uspeh ženske fudbalske reprezentacije Srbije koja je nedavno pobedila Nemačku (3:2) u meču osmog kola grupe H kvalifikacija za Svetsko prvenstvo. Nadigran je višestruki prvak Evrope i sveta i sa ova nova tri boda izabranice selektora Predraga Grozdanovića došle su na korak do plasmana u baraž za Prvenstvo sveta koje se iduće godine održava na Novom Zelandu. Boje naše ženske fudbalske „A“ selekcije u tom duelu branilo je pet fudbalerki Spartaka.\nProslavi trinaeste šampionske titule ŽFK Spartak prisustvovali su i predsednik Narodne skupštine Republike Srbije Ivica Dačić, direktor Javnog preduzeća „Srbijagas“ Dušan Bajatović, član Gradskog veća zadužena za oblast sporta i omladine Nataša Aleksić, generalni sekretar Sportskog saveza grada Subotice Dejan Vuković i predstavnici FK Spartak, AK Spartak i Gradskog fudbalskog saveza.


Obuka instruktora u pružanju prve pomoći - Crveni krst Crne Gore\nCrveni krst Crne Gore je od 27 – 29.08. o.g. u Domu solidarnosti u Sutomoru organizovao prvi trening za instruktore prve pomoći, koji je realizovan uz podršku Austrijskog Crvenog krsta.\nPredavači na treningu, koji je uspješno završilo 45 polaznika, su bili instruktori Crvenog krsta Crne Gore i Austrijskog Crvenog krsta. Kako je prva pomoć jedna od najbitnijih aktivnosti, koju sprovode opštinske organizacije Crvenog krsta, tako su obuci prisustvovali predstavnici skoro svih opština u Crnoj Gori, koji su pretežno bili zdravstveni radnici, a učešće su uzeli i prosvetni radnici, kao i omladinski volonteri Crvenog krsta, koji imaju višegodišnje iskustvo u prvoj pomoći.\nU okviru treninga održan je i zajednički sastanak predstavnika Crvenog krsta Crne Gore i Austrijskog Crvenog krsta sa direktorom Doma zdravlja Podgorica, g-dinom dr Kavarićem o budućoj saradnji, kada su razmijenjena iskustva vezana sistem funkcionisanje zdravstvene zaštite u obje zemlje.\nRealizacija obuke instruktora u pružanju prve pomoći je jedna od mnogobrojnih aktivnosti koje je Crveni krst Crne Gore uspješno sproveo, uz podršku Austrijskog Crvenog krsta. Ova dva nacionalna društva, pored programa prve pomoći, sarađuju i u oblastima djelovanja u nesrećama i brige o starima.


Staklene ograde – SCP\nPanel strukturalne staklene ograde sačinjen je od sigurnosnog stakla odgovarajuće debljine i boje, dok je nosiva konstrukcija od aluminijuma. Rukohvati ili ukrasne lajsne ograde su od visokokvalitetnog anodiziranog aluminijuma u odgovarajućoj boji i izgledu.\nOgrade od stakla imaju vanjsku i unutrašnju primjenu, te se zbog neutralnosti uklapaju u sve stilove gradnje i enterijera. Dragocjeni su dodatak prostorima u kojima se želi ostvariti vizuelni kontakt, kao što su terase, balkoni, trgovine, uredi i drugo.\nStaklene ograde se mogu raditi sa ili bez rukohvata (kvadratnih, okruglih i dr.). Izgled ograde zavisi od sistema montaže i da li je ograda montirana na pod direktno, u pod ili bočno na zidove.